Алвидо, қамоқ! | NORMA.UZ\nЎзбекистон Республикаси Президентининг 21.10.2016 йилдаги Фармонида 01.04.2017 йилдан бошлаб қамоқ жиноий жазонинг бир тури сифатида ЖКдан олиб ташланиши айтилган. Бугунги шарҳимизда энди маҳкумларга енгилроқ бўладими ёки йўқ, деган саволга жавоб излаймиз.\nКундалик турмушда қамоқ сўзи ҳибсга олиш атамаси билан адаштирилади. Хорижий қонунчиликда “қамоқ” сўзининг кўп ишлатилиши, асосийси, хорижий оммавий ахборот воситалари, кино ҳамда адабий асарларда у жиноятчиликда гумондор ва айбланувчи шахсларга нисбатан қўлланиладиган эҳтиёт чораси сифатида ишлатилиши бунга асосий сабабдир. Телевизор экранларида қад росталаган детектив: «Сиз қамоққа олиндингиз!» – дейди-да, қочиб кетмаслиги учун жиноятчининг қўлларига кишан солади. Кейин жиноятчини полиция участкасига олиб боришади ва бирор кимса унинг учун гаров пулини киритиши ҳамоноқ озодликка чиқаришади. Ўзбекистоннинг жиноят ҳамда жиноят-процессуал қонунчилиги билан яхши таниш бўлмаган одамни чалкаш фикрлар чулғай бошлайди: қамоқми бу, ҳибсга олишми, балки ушлаб туришдир?\nБундан ташқари, ҳамма яхши биладиган ва кўпинча безорилар ва тартиббузарларга нисбатан қўлланиладиган 3-15 суткалик маъмурий жазо ҳам кўпинча қамоқ дейилади. Бу бежиз эмас, чунки бундай чора аслида «маъмурий қамоққа олиш» деб аталади. Бироқ, «қамоқ» ва «маъмурий қамоққа олиш» алоҳида-алоҳида тушунчалардир.\nАниқлик киритамиз. Қонунга кўра, қамоқ – бу шахсни батамом ажратилган шароит остида сақлаш кўринишидаги жиноий жазо тури. Ўзбекистон Республикаси Президентининг 21.10.2016 йилдаги ПФ–4850-сон “Суд-ҳуқуқ тизимини янада ислоҳ қилиш, фуқароларнинг ҳуқуқ ва эркинликларини ишончли ҳимоя қилиш кафолатларини кучайтириш чора-тадбирлари тўғрисида”ги Қарорида айнан шу қамоқ сўзини олиб ташлаш хусусида гап бормоқда.\nБу нима учун қилиняпти?\nҚамоқ муддати 1 ойдан 6 ойгача (ЖК 48-модда) бўлса-да, озодликдан маҳрум қилишга нисбатан қисқа муддатни ўз ичига олишига қарамай, у ҳатто собиқ жиноятчилар учун ҳам оғир синовдир.\nГап шундаки, ҳам руҳий, ҳам жисмоний жиҳатдан маҳбус жазони ўташ колониясида эмас, балки айнан қамоқда жазони ўташга кўпроқ қийналади. Колониялардан фарқли ўлароқ қамоқда одамлар кенг турар жойларда эмас, балки тор умумий хоналарда, алоҳида холатларда яккаланган камераларда сақланади. Бу эса қуёш нурлари ва тоза ҳаводан одамни бебаҳра қолдиради ва камерадошларидан бўлак бошқалар билан мулоқот қилиш имкониятини йўққа чиқаради. Қамоқда маҳбуслар умумий ва қатъий тартибли колониялардагига нисбатан анча-мунча қаттиққўллик билан сақланади. Шу боис жазони ўтаётган ашаддий тартиббузарларни айнан ўша ерга ўтказишади.\nШу билан бирга қамоқ кўринишидаги жазо ўталаётган қамоқ уйларида сақлаш тартиби ва шароити турмалардан кўра қатъий ва айбдор учун анча қийинчилик туғдиради (қиёсий жадвални кўринг).\nОзиқ-овқатлар ва биринчи даражали зарур товарларни олиш\nОзиқ-овқатлар ва биринчи даражали зарур товарларни бир ойда ЭКИҲнинг икки баробари миқдорида харид қилишлари мумкин.\nОзиқ-овқатлар ва биринчи даражали зарур товарларни бир ойда ЭКИҲнинг бир ярим баробари миқдорида харид қилишлари мумкин.\nОзиқ-овқатлар ва биринчи даражали зарур товарларни бир ойда ЭКИҲнинг бир баробаригача миқдорда харид қилишлари мумкин.\nОзиқ-овқатларни харид қилиш фақат тиббий хулоса натижаларига кўра рухсат этилади. Биринчи даражали зарур товарларни бир ойда ЭКИҲнинг 0,3 баробаригача миқдорда харид қилишлари мумкин.\nКунига бир соат.\nУмумий қоидага кўра, кунига 1 соат.\nЙилига 4 та қисқа муддатли ва 4 та узоқ муддатли учрашувга рухсат берилади.\nЙилига 3 та қисқа муддатли ва 3 та узоқ муддатли учрашув.\nЙилига 2 та қисқа муддатли ва 2 та узоқ муддатли учрашув.\nУмумий қоидага кўра, учрашувларга рухсат берилмайди.\nЙилига 6 та телефон сўзлашуви.\nЙилига 4 та телефон сўзлашуви.\nЙилига 3 та телефон сўзлашуви.\nЙилига 2 та телефон сўзлашуви.\nУмумий қоидага кўра, телефон сўзлашувларига рухсат берилмайди.\nПосилка, передача, бандероллар\nЙилига 6 та посилка ёки передача, 6 та бандерол.\nЙилига 4 та посилка ёки передача, 4 та бандерол.\nЙилига 3 та посилка ёки передача, 3 та бандерол.\nЙилига 2 та посилка ёки передача, 2 та бандерол.\nУмумий қоидага кўра, посилка олиш ҳуқуқи берилмайди. Бир маротаба биринчи даражали зарур товарлар билан бандерол олиш мумкин.\nКўриниб турибдики, қамоқ маҳбусни деярли ҳамма нарсадан маҳрум қилади. Шу боис қамоқнинг олиб ташланиши жиноий қонунчиликни либераллаштириш, маҳкумларнинг ҳаётини енгиллаштириш йўлидаги жиддий қадам бўлади. Президентнинг 21.10.2016 йилда эълон қилинган Фармонини эса фақат қўллаб-қувватлашимиз мумкин.\nЯна бир муҳим ижобий омиллардан бири жиноятлар учун қамоқ жазоси ўрнига озодликдан маҳрум қилиш ёки озодликни чеклаш билан боғлиқ бўлмаган жазо турларини (жарима, ахлоқ тузатиш ишлари ва бошқалар) қўллашни кенгайтириш режалаштирилган. Бу эса айбдорлар учун ҳам, давлат бюджети учун ҳам фойдали бўлиши шубҳасиз.


Ёшларнинг ижтимоий тармоклар орқали мамлакат имижини оширишдаги роли – Beruniy Alimov\nЗамонавий оммавий коммуникация воситалари жадал оммалашуви натижасида улар жаҳон медиа майдони саҳнасида катта мавқега эга бўлиб бормоқда. Шундай оммавий мулоқот воситаларидан бири – ижтимоий тармоқлардир. Ҳамон оммавий коммуникация ҳозирги замон цивилизациясининг муҳим воқелигига айланган, тараққий этган ва эндигина тараққиёт йўлидаги давлат фуқаролари ҳам бир хил эҳтиёжлардан келиб чиқиб оммавий мулоқот субъекти даражасига кўтарилаётган экан, бунда ижтимоий тармоқлар устувор воситалигини эътироф этмай иложи йўқ.\nУмуман Интернетнинг пайдо бўлиши билан ҳаётнинг жуда кўп аспектлари, жумладан, кундалик маиший хизматлардан тортиб, бизнес ва менежмент, юридик ва консуллик хизматлари ва ҳатто давлат бошқарувигача бирин-кетин виртуал дунёга кўча бошлади.\nЭнг муҳими, у ёшларнинг анъанавий мулоқот шаклини тубдан ўзгартириб юборди. Олис масофадан туриб нафақат эшитиш, балки кўриш имкониятининг юзага келиши виртуал суҳбатларни кескин оммалаштирди. Кейинги 15-20 йил давомида дунё мамлакатлари аҳолиси, шу жумладан, ўзбекистонлик ёшлар ҳаётида мобил алоқа урф тусини олган бўлса, ҳозирги даврга келиб мобил ускуналардаги WhatsApp, ICQ, MSN Messenger ва Telegram орқали матнли мулоқот (инг. text messaging) оммавийлик касб этмоқда.\nҚайд этиш керак, бугунги кунда дунё аҳолисининг қарийб ярми – яъни 3 млрд.га яқин киши турли ижтимоий тармоқлардан фойдаланмоқда. Шулардан энг катта қисми – 2 млрд. одам “Facebook”да. https://napoleoncat.com сайти берган маълумотга кўра, Ўзбекистонда “Facebook” тармоғидан фойдаланувчилар 1 миллионга яқинлашиб қолган. Улар ўртача 25-34 ёшда бўлиб, 65,5 фоизини эркаклар, 34,5 фоизини хотин-қизларимиз ташкил этар экан.\nАйни пайтда дунёда 1 млрд.лик аудиторияга эга Instagram Ўзбекистонда 1.586.500 нафар фойдаланувчига эга. 2.476.590лик Facebook эса мамлакатимизда 686.400 кишини бирлаштирган. 200 млн.лик Telegram – Ўзбекистонда 18 млн.кишига хизмат кўрсатмоқда.\nЯкка тартибдаги мулоқот чин маънода оммавий тус олди. Бошқача айтганда, машҳур олим Э.Тоффлернинг ахборот асрида барча ишлаб чиқаришлар, жумладан ахборот воситалари ҳам оммалашувдан нооммалашув томон, яъни индивидуллашув томон юз тутади деган башорати бир қадар ўз исботини топмоқда [Тоффлер 2010, 298]. Мана шундай хусусиятлари билан оммавий коммуникация замонавий цивилизациянинг ўзига хос кўринишига айланиб улгурмоқда.\nОммабоп ижтимоий тармоқларда юзага келаётган ватанпарвар ёшларнинг турли гуруҳлари ахборот маконидаги ўзига хос тарғиботчи сифатида эътироф этилиши мумкин. Эътиборли жиҳати шундаки, фаол ёшларимизни жипслаштираётган тармоқдаги бу каби оммабоп гуруҳлар ўз ўрнида миллий ОАВ каби мамлакатимиз медиа имижини мустаҳкамлашга бевосита хизмат қилмоқда.\nXXI асрнинг иккинчи ўн йиллигида ижтимоий тармоқлар (инг. social media) жаҳон медиа маконида фаолият юритиб келаётган анъанавий ОАВ билан шу қадар аралашиб, қўшилиб кетмоқдаки, бунинг натижасида уларни бир-биридан ажратиб кўрсатиш ёки уларни бир-бирларига қарши қўйиш мантиқсизлик бўлур эди.\nВатанимиз маданияти, тарихи ва ҳозирги ютуқларини бутун дунёга тарғиб қилишда ва шу орқали давлатимиз имижи ва обрўсини оширишда ижтимоий тармоқлар имкониятларидан тўғри ва мақсадли фойдаланиш талаб этилмоқда. Чунки ҳозирги пайтда ер куррасининг 50 фоиздан ортиқ аҳолиси бирон-бир ижтимоий сайтда фаолдир.\nМаълумотларга кўра дунё ёшларининг 96 фоизи ижтимоий тармоқлар воситасида ўзаро мулоқотга киришмоқда.\nДемак, ёш мустақил давлат медиа имижини шакллантириш масаласида бу қадар улкан имкониятдан оқилона ва самарали фойдалана билмасликни ҳеч қандай сабаблар билан оқлаб бўлмайди. Тан олиш керак, бу борада қилинган ишларимиздан кўра, бажарилмаган ишларимиз кўпроқ.\nТарихга назар ташласак, дастлабки ижтимоий тармоқларнинг пайдо бўлиши интернет ихтиро қилинган 1969 йилга бориб тақалади [http://vsetke.ru/post/20447276]. Биринчи тўлақонли ижтимоий тармоқ 1995 йилда америкалик Рэнди Конрадс томонидан ишлаб чиқилган Classmates.com сайтидир (Сlassmates сўзи инглиз тилидан синфдошлар – одноклассники деб таржима қилинади). Дастлаб тор доирадагина ўзаро алоқалар ўрнатиш мақсадида яратилган мазкур сайтда АҚШ ва Канада фуқароларидан иборат 50 млн.дан зиёд фойдаланувчи рўйхатдан ўтган. Сайт бугунга келиб Швеция, Германия, Австрия ҳамда Франция аҳолисига ҳам хизмат кўрсатмоқда. Демак, давлатимизнинг халқаро имижини оширишда Сlassmates тармоғидан унумли фойдаланиш айни муддао.\nХорижда ижтимоий тармоқлардаги маркетинг стратегияси турли аспектларда тадқиқ этилган. Ю.Митяева ва Ю.Чернишов тадқиқотлари эса ҳокимият органлари имижини тармоқлар воситасида шакллантириш масаласига бағишланган [Митяева, Чернышов 2013, 4-1(80)].\nТаъкидлаш керак, Ўзбекистондаги даврий нашрлар ва умуман анъанавий ОАВдан ташқари ижтимоий тармоқларнинг бевосита ўзида ҳам Ватанимизни улуғловчи, унинг тарихи ва маданиятига эътиборли кишиларни жамлаган ижтимоий гуруҳлар мавжуд, зеро улар ҳам жаҳон медиа маконида диёримиз обрўсини янада ошириш борасида катта хизмат қилишмоқда.\nБунга мисоллар талайгина. Facebook тармоғидаги 15461 кишини жамлаган “I love Uzbekistаn”, 19426 нафар фойдаланувчига эга “Uzbekistan Travel” ва 35010 фойдаланувчини бирлаштирган “I love Tashkent” ҳамда бошқа қатор гуруҳларни санаб ўтиш мумкин [ушбу статистик маълумотлар 2018 йил 17 апрель куни олинган].\nМуҳим жиҳати шундаки, мазкур гуруҳларга аъзо бўлганлар орасида Ўзбекистон ёшларидан ташқари хорижий мамлакатлар фуқаролари ҳам бор.\nКези келганда шуни ҳам таъкидлаш керак, “I love Tashkent” гуруҳи 2014 йилнинг 27 сентябь кунидан бошлаб янгиланмаган. Балки администраторнинг бу гуруҳни юритиш учун вақти ва имконияти йўқдир. Лекин ижобий имижни шакллантиришга хизматни қилаётган 35 минг кишилик саҳифаларни бирон бир ташаббускор ёшларимиз ўз қўлга олишса жуда яхши бўларди.\n“I love Tashkent” гуруҳида эълон қилинган материаллар ва фото лавҳаларда асосан мамлакатимиз пойтахти имижини мустаҳкамловчи, уни улуғловчи мавзулар кўтарилган.\n“I love Uzbekistаn” гуруҳи саҳифасида эса ватанимизнинг кўҳна ва замонавий шаҳарларини кўз-кўз қилувчи, халқимизнинг бетакрор маданияти, гўзал табиатимиз ҳақида маълумот берувчи фото лавҳалар ва мақолалар берилиб борилади.\nБундан ташқари ижтимоий тармоқлар ёрдамида давлат ва хўжалик бошқаруви органлари ҳам ўз фаолиятларини кенг ёритиш имкониятига эга бўлмоқдалар.\nҚайд этиш керак, ташкилотларнинг тармоқлардаги саҳифаларини ташкил этиш бўйича Ўзбекистонда қонунчилик базаси муттасил такомиллаштирилмоқда. Мамлакатимизда ҳатто етакчи демократик давлатлар қонунчилигида ҳам камдан-кам кузатиладиган ўта муҳим ҳужжатлар ишлаб чиқилди ва тасдиқланди.\nШунингдек, веб-сайтлар – идораларнинг фаолияти тўғрисидаги ахборотни ўз ичига олган расмий веб-сайт сифатида идентификация қилинадиган, энг муҳими, ундан ҳамма эркин фойдаланиши мумкин бўлган ресурс эканлиги белгилаб қўйилган. Демак, расмий ташкилотларнинг веб-саҳифаси маълум маънода интернет нашр функциясини бажармоқда.\nАна шу сайтлар плагинларининг оммабоп социал тармоқлар таркибидаги бугунги шаклланиш жараёнини ахборот соҳасидаги энг замонавий йўналишлардан бири дейиш мумкин. Улар ҳам ёшларимизни бирлаштиришга ўз ҳиссаларини қўшмоқдалар.\nУмуман, глобал медиа майдонда рақобатбардош фаолият юритишга қодир ижтимоий тармоқлар яратиш алоҳида бир муаммо бўлса, юртимиз ҳудуди доирасида фаолият юритаётган ОАВнинг мавжуд тармоқлардан унумли фойдаланишлари яна бир муаммодир. Ваҳоланки, жаҳон медиа маконига тўғридан-тўғри чиқиш, пировардида ўқувчилар сони ва географиясини бир неча бор кенгайтириш борасида ижтимоий тармоқларга тенг келадиган восита йўқ ҳисоби. Хусусан, ижтимоий тармоқларнинг мамлакат имижини шакллантиришдаги, яъни, мустақил давлатимиз қўлга киритаётган оламшумул ютуқларни жаҳон медиа маконида кенг тарғиб қилишдаги ўрни тобора ортиби бормоқда.\nВаҳоланки, “Интернет яхшими ёки ёмонми?”, “ижтимоий тармоқлар оқми ёки қорами?” каби саволларни муҳокама қилиш давридан аллақачон ўтиб бўлдик. Энди вақтни йўқотмасдан ҳар бир жабҳа учун улардан оқилона, рационал фойдаланиш йўлларини излашимиз керак.\nХулоса ўрнида шуни айтиш мумкинки, цивилизациянинг бугунги босқичида нафақат одам, ташкилот ёки компания, балки мамлакатнинг тақдири ҳам унинг медиа макондаги имижи билан бевосита боғлиқ бўлиб қолмоқда.\nШундай экан юқоридагилардан келиб чиққан ҳолда, қуйидаги таклифларни илгари суриш мумкин:\nИжтимоий тармоқлар воситасида мамлакат имижини ривожлантиришга йўналтирилган инновацион технолгияларни кашф этиш ва уларни амалиётга жорий этиш;\nЎзбекистон ёшларининг илмий ва интеллектуал фаолияти, уларнинг фантазияси, ижодий жараёни, кашфиётлари, ихтиролари ва рационализаторлигининг якуний натижаларини ижтимоий тармоқларда бутун дунёга мақсадли тарғиб этиш;\nТурли ижтимоий тармоқларда фаол бўлган ёшларни ватанпарварлик руҳидаги янги гуруҳларга бирлаштириш орқали уларни инновацион ишланмаларга жалб этиш;\nМамлакат имижини янада кучайтириш баробарида Ўзбекистонга кириб келаётган янги инвестициялар оқимига ижобий таъсир ўтказиш;\nПировардида ижтимоий тармоқлар сегментини фаол ёшлар иштирокида ташқи тарғибот ишларининг самарадорлигини жиддий равишда оширадиган омил даражасига олиб чиқиш.\n(2019 йил 27 апрель Тошкент шаҳридаги “Пойтахт” бизнес марказида «Ёшлар инновацион фаоллигини оширишнинг долзарб вазифалари» мавзусидаги республика илмий-амалий коференцияси тўплами)


Публицистик услубнинг ички турлари: лисоний ва нолисоний турлари Публицистик услуб\nПублицистик услубнинг ички турлари: лисоний ва нолисоний турлари\nПублицистик услубнинг ички турлари: лисоний ва нолисоний турлари.\nПублицистик услубнинг лексик-фразеологик морфологик, синтактик хусусиятлари.\nТасвирнинг мукаммаллиги, кенглиги.\nИзчил равишда ёритиш.\nГазета публицистик услуби.\nПублицистика сўзи лотинча бўлиб, - ижтимоий ёкихалқ, ижтимоий халқчил деган маъноларни билдирган. Публицистик услуб кўринишлари ижтимоий тараққиётнинг энг қадимги даврларидаёқ пайдо бўла бошлаганлигини, бу кўринишлар қадимги нотиқЛар нутқлари шаклларида намоён бўлганлигини олимлар таъкидлаганлар. Кейинги тараққиёт оғзаки нутқларнинггина талабга тўла жавоб бералмаслигини кўрсатда. Халқ оммасини сиёсий ва ташкилий жиҳатдан ҳаракатлантириш қудратига эга бўлган алоҳида ёзма нутққа эҳтиёж туғилди.\nМатбуот нутқи одатда ижтимоий-сиёсий, иқтисодий, маънавий-ахлоқИй, адабий-танқидий мавзулардаги оммавий нашрларда, ижтимоий-сиёсий журналларда, барча газеталарда намоён бўлади. Бошқача айтганда, анна шуларнинг нутқи матбуот нутқи сифатида тан олинади. Газета нутқи матбуот нутқининг ҳозирги кундаги энг асосий кўринишидир. Чунки газета нутқида оммага мурожат қилиш, ундаш, қизиқтириш, Рағбатлантириш, умаман олганда, таъсир этиш етакчи ўринда туради.\nБундан ташқарии, газета ижтимоий ҳаётнинг турли-туман соҳаларини тўла қамраб олада. Иккинчилан эса, унинг саҳифаларида хабардан тортиб бадиий асарлардан парчаларгача бериладики, бу омманинг барча табақаларигатаъсир этишни, барчасига тегишлиликни, тушунарлиликни таъминлайди.\nМатбуот нутқи анна шундай вазифани бажарар экан, унинг ҳам ўзига хос тил хусусиятлар мавжуддир.\nқуйидаги айрим матнлардан мисол келтирамиз:\nЭски шаҳарни сақлай оламизми?\n… Шукурким, ўзлигимизни англай бошлашимиш шаҳарсозлик соҳасида ҳам маълум ўзгаришлар ясаб, бу худудга эътибор берила бошлади. Сўнгги 3-4 йил ичида ҳукуматимизнинг эски шаҳарни САқлаб қолиш бўйича қарорлари, «маҳалла» дастури қабул қилинди.\nТошкентнинг эски шаҳар қисмини САқлаб қолиш ва қайта тиклаш муаммоси комплекс масала бўлиб, буни ечиш учун, бизнинг фикримизча, шаҳар ҳукумати қошида турли хил ташкилотлар, мутахассислар, идоралар ишини мувофиқлаштирадиган марказ тузиш, кенг жамоатчиликни бу ишга жалб этиб, тиклаш ишлари қандай кетаётгани тўғрисида матбуотда ахборот бериб бориш керак\nБу матнда уюшиқ бўлакли гаплар кўп қўлланган, мураккаблашган қўшма гап шакли, -ш(-иш) аффиксли ҳаракат номи шаклидан фойдаланилган.


Бир оқшом эртаги (ҳикоя) - Уч илдиз\n1980-85 йиллар — талабалик давримизда севиб ўқиган ҳикояларимиздан бири. Бугунги ёш қаламкашлар учун ҳам маҳорат мактаби сифатида тавсия этамиз, дейди Дониш домла.\nЧоп этилган 30.12.2016 МуаллифД.Тожиалиев\nМуаллиф ҳақида: Хайриддин Султонов 1956 йил 15 январда Тошкент вилояти Қибрай туманининг Тузел қишлоғида туғилган. ТошДУ (ҳозирги ЎзМУ)нинг журналистика факультетини тамомлаган (1978). «Қуёш барчага баробар» (1980), «Бир оқшом эртаги» (1983), «Онамнинг юрти» (1987), «Умр эса ўтмоқда» (1988), «Бобурнинг тушлари» (1992), «Бобурийнома» (1997), «Саодат соҳили» (2005) каби насрий китоблари нашр этилган. «Чангак», «Мозийдан бир саҳифа», «Меҳробдан чаён» каби видеофилмлар ҳамда «Тушларимда кўриб йиғлайман», «Ёзнинг ёлғиз ёдгори» сценарийлари асосида бадиий филмлар суратга олинган. «Сарҳовузнинг бўйларида» (1992) номли драмаси ҳам бор.А. Сент-Экзюпери, И. Нагибин, В. Шукшин каби адибларнинг асарларини ўзбек тилига таржима қилган. «Шуҳрат» медали (1996), «Меҳнат шуҳрати» ордени билан мукофотланган (2003).\nЖурфакда таҳсил олиб, эл севган адиб, шоир, публицист даражасига етган азиз Устозларнинг ижодлари бугунги талабаларимиз учун ўзига хос маҳорат мактабидир, дейди фахр билан Дониш домла.\nNext story Ёшлик шаҳри\nPrevious story МДҲнинг Сочи саммити


Нигоҳимиз уфққа қадалсин...\nИнсон ҳар бир аъзосининг қадри у йўқолгандагина билинади. Дарҳақиқат, бизга берилган ҳар бир неъматни асраб-авайлаш, соғлигимизга путур етмасдан аввал уни эҳтиётлаш лозимлигини англасакда, бунга қунт қилавермаймиз. Токи, ёстиқ тортиб, ётиб қолмагунча!...\nАслида ҳар бир аъзомизнинг ўрни ўзгача. Масалан, кўзимизни олайлик. Унинг нечоғли қимматбаҳо неъмат эканлигини ҳар ким ҳам билавермаса керак. Тасаввур қилиб кўринг: кўзи ожиз инсон ёруғ дунёни кўришдан мосуво, ҳаёти гўё зимистонда ўтади. Зулматда яшовчи инсоннинг аҳволи ўзига аён, мислсиз чидам, сабот-матонат талаб қилади. Лекин кўзи очиқ, соғлом кишининг бу туйғуни англаб етиши даргумон... Замонавий тиббиёт ривожланган мамлакатимизнинг деярли ҳар бир касалхонаси сўнгги урфдаги тиббий ускуна ва анжомлар билан жиҳозланиб, хасталар дардини енгиллаштиришга хизмат қилмоқда. Шаҳримиздаги ана шундай масканлардан бири – “Медик Сервис” клиникасининг врач-офтальмологи Гулнора Муҳиддинова билан қисқача суҳбатимиз юқорида тилга олинган мавзуга бағишланди.\n– Жамиятимиздаги долзарб муаммолардан бири – кўз касалликлари. Бугунги кунда у ёшларда ҳам кўп учрамоқда. Бунинг сабаби нимада деб ўйлайсиз?\n– Ота-боболаримиз қадимдан уфққа узоқ тикилиб туришни фойдали деб айтишган. Чунки нигоҳимиз қанчалик узоққа тикилса, кўзимиз шунча равшанлашаркан. Ҳозир-чи, юқори технологиялар ривожлангани сайин зиёни ҳам ортиб бораётгандек, назаримда. Бунинг фойдаси ҳам зарари ҳам мавжуд. Эслаб кўринг, авваллари ота-онамиз бизга телевизорга яқин ўтирма, деб танбеҳ берардилар. Энди эса, нафақат телевизор, ҳатто компьютер ҳам четда қолиб, телефонларимиздан кўз узолмаяпмиз. Тўғри, телефон керакли матоҳ. Лекин ёшларимиз унга муккасидан кетиб, соғликларига путур етказаётганлигидан бехабар-ку. Бу ҳам майли, ёш боласининг жим ўтиришини ўйлаб, интернетдан турли мультфильмларни қўйиб беришади. Буни кундаликда ўз уйингизда ҳам кузатишингиз мумкин.\n– Фаолиятингизда учраётган кўз касалликлари ва уларнинг сабабларига тўхталиб ўтсангиз.\n– Масалан, қандли диабетнинг кўзга таъсирини ҳамма билади. Касалликнинг бу тури айни пайтда ёшларда ҳам кўп учрамоқда. Аслида ҳар бир касаллик танамизнинг бошқа аъзолари билан узвий боғлиқ. Биз ташқи ахборотнинг 80 фоизини кўз орқали оламиз. Қолган 20 фоизи эса қулоқ, қўл, тил ва бошқа аъзоларга тегишли. Демак, кўзнинг ўрни жуда катта.\nМасалан, орттирилган касалликлар ёш болаларнинг кўриш аъзосига ташқи салбий таъсирлар ва ички ўзгаришлар ҳисобига вужудга келади. Улар болада иммунитетнинг пасайиши, керакли дармондорилар етишмаслиги, камқонлик, бошқа умумий касалликларга чалинишга сабаб бўлади. Шамоллаш ва кўз пардаларидаги яллиғланишлар (масалан, конъюнктивит, кератит), қорачиқдаги ўзгаришлар, кўриш қобилиятининг пасайиши, кўзга оқ тушиши, аллергик хасталиклар ва кўз ўсмалари шулар сирасидандир. Маълумки, катаракта, глаукома, ғилайлик каби касалликлар орттирилган ҳолатда ҳам учрайди. Катарактада кўз гавҳари хиралашуви кузатилса, кўз ичи суюқлигининг оқиб чиқиш йўллари тўсилиши натижасида бундаги ички босим кўтарилиши глаукомага хосдир. Ўсувчи хусусиятга эга глаукома касаллигининг ривожланиши оқибатида кўриш майдони торайиши ва ҳатто ожизлик юзага келиши турган гап. Болаларда кўп учровчи ғилайлик эса кўзнинг бир нуқтага қараш маромининг бузилиши, ундаги нур синдириш хусусияти нормал ривожланмагани каби ҳолатлар билан белгиланади. Кўз хасталикларини рисоладагидек даволаш, аввало, беморга тўғри ташҳис қўйишни тақозо этади. Бугунги кунда бу борада замонавий ташҳис ютуқлари, қолаверса, дардларни жарроҳлик йўли билан аритишнинг кенг имкониятларидан самарали фойдаланилаётгани ҳам эътиборга моликдир.\n– Кўз учун бирор машқлар билан ўртоқлашсангиз...\n– Маълумки, бугунги кунда интернетдаги турли тармоқларда кўз учун машқлар берилади. Бунинг барчаси яхши. Яширишнинг ҳожати йўқ, ҳар доим ҳам бунга қунт қилмаймиз. Энг қулайи, уйда оддий машқларни бажарсангиз ҳам бўлади. Масалан, телевизор кўриб ўтирсангиз ҳам бир нуқтага тикилиб ўтираверасиз. Аввал телевизорга сўнг эшикка, телевизорга кейин деразага қарашингиз мумкин. Узоққа тикилиб туриб, сўнг яқинга, чапга, ўнгга ёки айлана, зигзаг шаклидаги машқларни бажаришингиз мумкин. Бу машқларни кун давомида бир неча бор такрорласангиз, яна ҳам яхши. Шунингдек, сут маҳсулотларидан тайёрланган таомларни кўпроқ истеъмол қилиш ҳам фойдадан холи эмас. Фарзандларимизни ҳам шунга одатлантирсак, нур устига нур бўларди. Чунки, инсон кўзи 16-18 ёшгача ривожланади. Ёшликдан кўз гавҳаримизни эҳтиётлашимиз лозим.\nМуштарийларга маслаҳатим, соғликнинг қадрига етинглар. Кўзимизга алоҳида эътибор берайлик. Бунинг учун ўз вақтида тиббий кўрикдан ўтиб туриш жоиз. Бунга бефарқ бўлманглар. Чунки касални тузатгандан кўра, унинг олдини олган яхшироқдир.\nШаҳноза УСМОНОВА суҳбатлашди, 2019-01-08, 10:31 210\nИюнь охирида маош кўпаяди 77\nПиво ҳиди анқиб турган «ҳалол» сут 83\nҲамширалар шарафланди 66\nХалқаро мусобақа бошланди 107\nБепул дори-дармон бўйича 1439 алоқа марказига уяли телефон орқали мурожаат этиш мумкин 112


МНБ ТРАНСКАРГО – Россия бўйича темир йўл ташишлари\nРоссия-Ўзбекистон-Россия йўналишларидаги тарифлар\nРОССИИ БЎЙИЧА ТАШИШЛАР\n-- Архангельск 15 руб./кг дан бошлаб\n-- Воркута 11,50 руб./кг дан бошлаб\n-- Владивосток 16,9 руб./кг дан бошлаб\n-- Калининград 24 руб./кг дан бошлаб\n-- Новосибирск 4,94 руб./кг дан бошлаб\n-- Усинск 25 руб./кг дан бошлаб\n-- Хитой 85 руб./кг дан бошлаб\n-- Мўғилистон 30 руб./кг дан бошлаб\n-- Қозоғистон 22 руб./кг дан бошлаб\n-- Қирғизистон 23 руб./кг дан бошлаб\n-- Ўзбекистон 20 руб./кг дан бошлаб\n-- Озарбайжон 21 руб./кг дан бошлаб\n-- ТИФ аутсорсинги\n-- Авиа ташишлар\n-- Эшикдан эшикка етказиб бериш\n-- Божхона расмийлаштириши\n-- Терминал да қайта ишлаш\n-- Юклаш-тушириш ишлари\nЕтказиб бериш тезлиги\nМосквадан юкларни темир йўл орқали ташиш жуда қасқа вақт давомида амалга оширилади.\nИшончлилик ва бус-бутун сақлаш\nАгарда Сиз ҳаттоки Олмаота ёки Остона сингари узоқ шаҳарларга етказмоқчи бўлсангиз, юкингиз ҳаракатнинг бутун йўналиши давомида хавфсизликда бўлишига амин бўлишингиз мумкин.\nИшлашнинг қулайлиги учун “Транскарго” компанияси нафақат Москва ва Калининградда, балки бошқа бир қатор хорижий давлатларда ҳам филиаллар очган.\nЮклага ҳамроҳлик қилиш ва кафолат\nМосквада бизнинг компаниямизга мурожаат қилиб, Сиз ўз бизнесингизнинг ривожланиши учун ишончли ҳамкорга эга бўласиз. Юк билан муаммо юзага келганда биз зарарни бутунлай қоплаймиз\nХавфли юкларни РФ чегарасидан ўткаиш мумкинми?\nҲа, РФ ДБҚга биноан, фақатгина қурол-яроқ ва портловчи моддаларни ўтказиш мумкин эмас.\nТоварнинг божхона расмийлаштирилишини амалга оширасизларми ?\nҲа, буюртмачинниг хоҳишига биноан биз божхона расмийлаштирилишини тўлиқ равишда амалга оширишимиз мумкин.\nИсталган юкни ҳам етказиб, божхона расмийлаштирилишини амалга ошира оласизларми?\nҲа, чекланишлар бор. Тиббий препаратлар, озиқ-овқат маҳсулотлари, қурол-яроқ, ўқ-дорилар, заҳарли ва тез ёнувчан моддалар, тўлиқ қимматбаҳо металлдан қилинган заргарлик буюмлари учун божхона расмийлаштирилиши амалга оширилмайди. Бундан ташқари, етказиб берувчиси фақатгина расмий диллерлар бўлган фирма маҳсулотларини ташишнинг имкони йўқ.\nДБД – давлат божхона декларацияси бўлиб, унда божхона тўловларининг ҳисобланиши ва ундирилиши ҳисоби олиб борилади. Шу ернинг ўзида товар ҳақидаги асосий маълумотлар келтирилади.\nХалқаро ташишларни ташкил қилишда қандай ҳужжатлардан фойдаланилади?\nЕтказиб беришнинг туридан келиб чиқиб, турли товар билан бирга борувчи ҳужжатлардан фойдаланилади. Денгиз бўйича ташишда коносамент ва келиб чиқиш сертификати зарур, авиа ташишда эса – аэробил, ҳисоб-варақ фактура ва қадоқлаш тўғрисидаги маълумот ташиш туридан қатъий назар зарур.\nТРАНСКАРГО – Россия ва МД? бўйича юкларни темир йўл (т/й) бўйича ташиш. Хал?аро юк ташишлар.\nКомпаниянинг манти?ий жи?атдан тў?ри ва эътиборга молик номи бор: "ТРАНСКАРГО". Бизнинг асосий ихтисослигимиз – бу карго ташишлардир.\nИсмнинг «маъноси» жуда оддий – транс (ташиш), карго – юк ташишлар, бизнинг ?олатда – йи?ма юкларнинг, тезкор тарздаги, ?ўл юки темирйўл, ?аво- ва автоташишлар.\nМНБ «ТРАНСКАРГО» 10 йилдан орти? ва?т давомида ?ўл юки ташишлари со?асида хизмат кўрсатади, бу ва?т давомида РФ ва МД? ?удудида йўналишлар географиясини кенгайтириш ва муста?камлашга ?амда хал?аро йўналишдаги темирйўл ва автомобил ташишлари бозорида ю?ори сифатли хизматни йўлга ?ўйишга эришдик.\n?озирда “ТРАНСКАРГО” нинг йўналишлари географияси РФ, МД?нинг 30 орти? ша?арларини, ?амда Хитой ва Мў?илистонннинг ривожланаётган перспективали йўналишларини ?амраб олади. МНБ «ТРАНСКАРГО» “Россия темир йўллари” нинг аккредитациядан ўтган оператори бўлиб, ўзининг хусусий (ижарага олинган) тезкор поездлар таркибидаги ?ўл юки вагонлари паркига эга, ?айсиким бизга тезкор юкларнинг турли партияларини “вагон-вагон” тамойили бўйича т/й ташишларини ташкил ?илишга имкон беради.\nМНБ «ТРАНСКАРГО» – бу етказиб беришнинг тезкор муддатлари, хавфсизлиги ва имкон даражасидаги нархининг оптимал бирикувидир.Бош?а компаниялар бундай бирикувга ?аракат ?илаётган бир пайтда, биз алла?ачон бунга келдик ва сизга ?озиро? шу ерда т/й ташишлари со?асида фа?атгина фойдали, ва?т билан синалган хизматларини таклиф ?илишга тайёрмиз.\nБиз учун асосий ва иккинчи даражали мижозлар мавжуд эмас. Москвадан Калининград, Остона, Олмаотага темир йўл ташишларини амалга ошириб, биз ?амма мижозлар биз билан ?амкорликдан ?они?иш ?осил ?илишлари учун ?ай?урамиз. Бизга товар-транспорт ва бухгалтерия ?ужжатларини расмийлаштиришни ишониб, Сиз ўз ва?тингизни тежайсиз ва МНБ «ТРАНСКАРГО» компанияси ишончли ?амкорга эга бўласиз. Юкларни етказишнинг профессионал тарзда амалга оширилиши – Бизнесингиз фойдалилигини оширишнинг 100% ишончли вариантидир.\n«ТРАНСКАРГО» компаниясининг ишлаш тамойили – бу мижоз томонидан қўйилган вазифани таҳлил қилишга ва кейинги амалга оширилишига мажмуавий ёндашув,сифтнинг доимий тарзда назорат қилиниши, ҳамда индивидуал хусусият ва талабларни эътиборга олган ҳолда кенг қамровдагихизматларни кўрсатиш.


ЎФА нега “ADIDAS”дан воз кечиб, “JAKO”ни танлади? Умид Аҳмаджоновдан жавоб\n25 октябрь, 2018, 12:49\n"JAKO" терма жамоани текинга кийинтиради\nЎзбекистон футбол ассоциацияси вице-президенти Умид Аҳмаджонов Германиянинг “JAKO” (ЯКО) компанияси билан эришилган ҳамкорлик келишуви бўйича kun.uz мухбирига маълумот берди.\nМаълум бўлишича, “JAKO” билан 3 йиллик келишув тузилган ва ЖЧ-2020 цикли якунига қадар ушбу компания Ўзбекистоннинг турли ёшдаги терма жамоаларига текинга экипировкалар етказиб беради. Олимпия терма жамоаси эса олдинроқ эришилган келишув бўйича “PRES-JOG” томонидан кийинтирилади.\n- “JAKO” бир йилда 365 комплект етказиб бериб туради. Ҳаммаси текинга. Ичида 96 хил нарсаси бўлади, курткаларидан тортиб, пайпоғигача. Таққослаш учун, “ADIDAS” атиги 20 хил кийимдан иборат комплект таклиф қилганди.\nОсиё кубоги учун ҳам махсус форма қилиб берилади. Кейинроқ, алоҳида дизайн ишлаб чиқилиб, ҳамиша шу дизайндаги либослар кийилади, - деди Умид Аҳмаджонов.\nҚайд этиш керакки, сентябрь ойи бошида ЎФА “ADIDAS” билан шартнома тузиши ҳақида хабар тарқалганди. Аммо синов муддатидан кейин бу вариантдан воз кечилган.\nЎтган ой "ADIDAS" формаларидан фойдаланган ЎФА энди "JACO" компанияси билан ҳамкорлик қилади\n25 октябрь, бугун Миллий олимпия қўмитасида Ўзбекистон футбол ассоциацияси ва “JAKO” компанияси томонидан ўзаро ҳамкорлик бўйича келишув имзоланади.\n“JAKO” Австралия чемпионатидаги бир неча клубларни кийинтиради, шунингдек, Осиёда Ироқ, Иордания, Ливан, Саудия Арабистони, Баҳрайн, Қатар ва БААдаги клублар билан ҳамкорлик қилади. Компания Австрия, Бельгия, Болгария, Хорватия, Кипр, Чехия, Латвия, Нидерландия, Сербия, Словакия, Швейцария, Украина, Германия, Венгрия, Исландия, Польша ва Россия каби давлатларда ҳам ишлайди.


Атамбоев Қирғизистонда инқилобларга нуқта қўйилганини айтди\n19:42 / 28.02.2017\nҚирғизистон етакчиси Алмазбек Атамбоев Россия президенти Владимир Путин билан мамлакатда ўтадиган президентлик сайловларини муҳокама қилмаганини маълум қилди ва Қирғизистонда бошқа инқилоблар бўлмаслигига ваъда берди.\n"Владимир Владимирович мендан бу ҳақда умуман сўрамади", деб таъкидлаб ўтди Атамбоев Путин билан биргаликдаги матбуот-анжуманда. "Мен учинчи инқилобни қилмайман. Қирғизистонда инқилобларга нуқта қўйилган", деб айтди Атамбоев.\nПутин, ўз навбатида, Россия қўшинларининг Қирғизистонда кўпайтирилиши масаласи учрашувда муҳокама қилинмагани, бироқ Россия Қирғизистон истаса, бу масалани муҳокама қилишга тайёрлигини айтган. "Ҳарбий контингентнинг кенгайтирилиши масаласини ҳозирча муҳокама қилмадик", деб айтган Атамбоев.\n"Агар Қирғизистон буни лозим деб топса, биз уни муҳокама қиламиз", деб қўшимча қилган Путин. Путин шу билан бирга бу Россияга қўшимча харажатларга айланишини ҳисобга олишни айтди. "Бироқ КҲШТ доирасида ва икки томонлама асосда, агар бундай эҳтиёж бўлса, муҳокама қиламиз", деб айтган Путин.\nРоссия Қирғизистон Владимир Путин президентлик сайловлари инқилоб Алмазбек Атамбоев


АҚШда Ассанжга 5 йиллик қамоқ жазоси хафв солмоқда\n20:14 / 11.04.2019\nАҚШ адлия вазирлиги WikiLeaks асосчиси Жулиан Ассанжни АҚШ ҳукуматининг махфий компьютер тизимини бузиб кириш мақсадида собиқ разведкачи Челси Мэннинг билан тил бириктиришда айбламоқда. Бу ҳақда Associated Press ахборот агентлиги хабар берди.\nАйблов хулосасида Ассанж Мэннингга Пентагондаги компьютерларнинг паролини бузиб, уларга киришда ёрдам бергани айтилган.\nThe Guardian нашрининг ёзишича, шу сабабли Ассанжга 5 йиллик қамоқ жазоси хавф солмоқда. АҚШ адлия вазирлигининг таъкидлашича, Ассанж Мэннинг билан ёзишиб турганда уни кўпроқ махфий маълумот беришга ундаган.\n11 апрелда Ассанж Британия полицияси томонидан Эквадорнинг Лондондаги элчихонасида ҳибсга олинди. Ассанжга 7 йил паноҳгоҳ тақдим қилган Эквадор унинг ҳимоясини таъминлашдан бош тортган.\n2012 йилда Ассанж Швецияга экстрадиция қилинишидан хавотирланган. У бу давлатда зўравонликда айбланган. Бироқ унга қарши тергов 2017 йилда тўхтатилган. Ассанж АҚШга экстрадиция қилинишидан ва у ерда унга махфий ҳужжатларни эълон қилгани учун ўлим жазоси берилиши мумкинлигидан хавотирланмоқда.\n2013 йилда ҳарбий Брэдли Мэннинг давлат сирларини ошкор қилгани ва жосуслик учун 35 йиллик қамоқ жазосига ҳукм қилинган. У WikiLeaks’га 700 мингга яқин махфий ҳужжат, жумладан америкалик ҳарбийлар томонидан Ироқ аҳолисининг ўлдирилиши видеоёзувини берган. Кейинроқ собиқ ҳарбий жинсини ўзгартириб, исмини аёллар исми Челсига ўзгартирган. 2017 йилда ўшандаги президент Барак Обама Мэннингнинг қамоқ муддатини қисқартирган ва у озодликка чиқа олган.


Трамп мигрантлар сабабли АҚШ учинчи дунё давлатига айланиши мумкинлигини айтди\nАҚШ миграция инқирози сабабли учинчи дунё давлатига айланиши мумкин. Бундай фикрни АҚШнинг собиқ президенти Дональд Трамп билдирди.\n“АҚШ яқинда учинчи дунё давлати деб ҳисоблана бошланади. Ҳозирда чегараларимизда юз бераётган вазият аввал ҳеч қачон бўлмаган. Миллионлаб одамлар давлатимиз ҳудудига кириб бўлди, бироқ янада кўпроқ одам у томон ошиқмоқда”, деб айтган Трамп.\nАҚШнинг собиқ президенти Техас штатидаги Дель-Рио чегараолди шаҳрида минглаб ҳаитилик муҳожирлар лагер ўрнатиб, АҚШга киритилишини талаб қилаётганига шундай муносабат билдирган.\nFox News телеканалининг хабар беришича, 17 сентябрда АҚШ чегара хизмати Дель-Риодаги назорат-ўтказиш пунктини муҳожирлар оқими сабабли вақтинча ёпган. У ердаги лагерда 10 минг ҳаитилик муҳожир тўпланган. Маълумотларга кўра, охирги 11 ой давомида АҚШга 29 минг ҳаитилик келган.\nҲаитида ёздан бери мамлакатдаги мураккаб сиёсий вазият сабабли норозилик намойишлари давом этиб келмоқда. Июлда мамлакат президенти Жовенел Моиз ўлдирилганди. Ушбу воқеадан кейин Ҳаити раҳбарияти инфратузилма объектларини намойишчилардан ҳимоялаш учун АҚШдан мамлакатга қўшин жўнатишни сўраган. Бироқ АҚШ президенти Жо Байден Ҳаитига АҚШ элчихонасини ҳимоялаш учун чекланган миқдорда ҳарбийлар жўнатилишини айтган.


ЎзА - Ўзбекистон халқ шоири Шукрулло вафоти муносабати билан ҳамдардлик\nЎзбекистон халқ шоири Шукрулло вафоти муносабати билан ҳамдардлик\nШукрулло Юсупов 1921 йил 2 сентябрь куни Тошкент шаҳрида туғилди. 1944 йили Тошкент давлат педагогика институти (ҳозирги Тошкент давлат педагогика университети)ни ўзбек тили ва адабиёти ўқитувчиси мутахассислиги бўйича тамомлади.\nМеҳнат фаолиятини Тошкент шаҳридаги 1-ўрта мактабда ўқитувчиликдан бошлаб, кейинчалик Ўрта Осиё давлат университети (ҳозирги Мирзо Улуғбек номидаги Ўзбекистон Миллий университети) аспиранти, Ўзбекистон Ёзувчилар уюшмаси адабий маслаҳатчиси, Ғафур Ғулом номидаги Адабиёт ва санъат нашриёти муҳаррири каби вазифаларда самарали фаолият кўрсатди.\nШукрулло Юсупов улкан ижод ва ҳаёт йўлини босиб ўтган ҳассос шоир, носир ва драматург сифатида ўзининг сермазмун асарлари билан адабиёт ва санъатимиз ривожига муносиб ҳисса қўшди. Қарийб саксон йиллик ижодий фаолияти давомида яратилган “Ҳаёт илҳомлари”, “Умрим борича”, “Инсон ва яхшилик”, “Зарралар”, “Инсон – инсон учун”, “Суянчиқ”, “Яшагим келади”, “Сенинг бахтинг”, “Баҳор совғаси”, “Юлдузлар” каби шеърий тўпламлари, “Чоллар”, “Икки қоя”, “26-тонготар” достонлари, “Жавоҳирлар сандиғи” насрий китоби адабиётимиз хазинасидан мустаҳкам ўрин эгаллади.\nБу асарларда халқимизга хос бўлган эзгу фазилатлар, маънавий-ахлоқий қадриятлар, она Ватанга муҳаббат ва садоқат туйғулари юксак маҳорат билан тараннум этилган.\nАтоқли шоирнинг кўплаб баркамол, бадиий етук асарлари қорақалпоқ, қозоқ, қирғиз, озарбайжон, рус, турк, араб каби ўнлаб тилларга таржима қилиниб, нашр этилди.\nСерқирра адиб драматургия жанрида ҳам самарали ижод қилди. Унинг қаламига мансуб “Табассум ўғрилари”, “Хатарли йўл”, “Ўғрини қароқчи урди”, “Ҳасрат боғи” каби драмалар республикамиз ва хорижий мамлакатларнинг театрларида катта муваффақият билан саҳналаштирилди.\nШукрулло К.Гоцци, Ш.Петефи, Т.Шевченко, Қ.Қулиев ва бошқа бир қатор хорижий шоир ва драматургларнинг асарларини она тилимизга таржима қилиб, турли халқлар ўртасидаги маънавий ришталарни кучайтиришга катта ҳисса қўшди.\nАдиб ўтган асрнинг эллигинчи йиллари бошида бир гуруҳ зиёлиларимиз қаторида сиёсий қатағонга учради. Кейинчалик номи ва ижоди тўла оқланиб, адабиётимиз ривожи йўлида фаол ижод қилди. Ёзувчи “Кафансиз кўмилганлар” романида ана шу даврда халқимиз бошига тушган оғир синов ва адолатсизликларни ҳаётий мисоллар асосида ҳаққоний тасвирлади.\nШукрулло Юсупов Ўзбекистон мустақиллигини катта қувонч билан кутиб олди. Бу даврда самарали ижод қилиш билан бир қаторда, ижтимоий ҳаётимизда ҳам фаол иштирок этиб, мамлакатимиз мустақиллигининг маънавий-маърифий асосларини мустаҳкамлаш йўлида сидқидилдан хизмат қилди. Истиқлол йилларида нашр этилган “Қасосли дунё” бадиий-публицистик тўплами ва “Тирик руҳлар” деб номланган хотира-романида ростгўйлик ва одамийлик сингари юксак инсоний туйғулар маҳорат билан тасвирланган. Мазкур асарлар адабиётимизда муҳим адабий воқеа сифатида эътироф этилди.\nУлкан ҳаётий тажрибага эга ижодкор ўзининг меҳнаткашлиги ва самимийлиги, ёшларга ғамхўрлиги билан мамлакатимиз адабий жамоатчилиги ўртасида катта обрў-эътибор қозонди.\nШукруллонинг ўзбек адабиёти ва маданиятини ривожлантириш борасидаги хизматлари давлатимиз томонидан муносиб тақдирланди. У “Ўзбекистонда хизмат кўрсатган маданият ходими”, “Ўзбекистон халқ шоири” фахрий унвонлари, Алишер Навоий номидаги Давлат мукофоти, “Дўстлик”, “Эл-юрт ҳурмати” ва “Меҳнат шуҳрати” орденлари билан мукофотланган эди.\nАтоқли ижодкор, меҳрибон устоз, заҳматкаш ва камтарин инсон Шукрулло Юсуповнинг ёрқин хотираси қалбларимизда ҳамиша сақланиб қолади.\nА.Арипов, С.Саидов, Ё.Аҳмедов


20 май 2022, Тошкент вақти: 18:20\n“Ушбу реклама қурилмаси ФАҚАТ СУД ҚАРОРИ асосида демонтаж қилиниши мумкин. Ўзбекистон Республикаси Вазирлар Маҳкамасининг 2020 йил 20-февралдаги 104 сонли қарори. Ҳурматли ПРЕЗИДЕНТИМИЗ, бизга ёрдам беринг!!!”\nБизнесменлар адолатли суд талаб қилмоқда\nОзодликка маълум бўлишича, Тошкент шаҳрида 400-дан зиёд ширкат реклама ишлари билан шуғулланади, ҳар бир ширкатда камида 10та фуқаро ишлаб келади.\nОзодлик суҳбатлашган яна бир реклама бизнеси вакили бу баннерлар жами 200 дан ортиқ тадбиркорга тегишлилиги, бироқ реклама бизнесига юзлаб бошқа фирмалар ҳам жалб этилганини айтди. Унинг айтишича, олдинги йилларда Тошкент ҳокимияти судлар орқали баннерларни олиб ташлашга самарасиз урингани, зеро 80-90 фоиз тортишувлар судлар томонидан тадбиркорлар фойдасига ҳал этилган.\n- Раҳбарларимизга очиқчасига “Озодлик билан боғланиб ўтирманглар - ҳамма рекламангизни кесиб чиқамиз”, деб таҳдид қилишибди. Билмадим, нега қўрқишяпти Озодликдан. Бирор мамлакат рекламасиз яшамайди. Яқинда бизнинг бузилган баннерларимиз ўрнида бирор монополчининг LED телевизорлари пайдо бўлса, ажабланмайман. Бизга “Сизнинг конструкциянгиз энди ноқонуний!”, дейишяпти ва экскаваторлар билан бузишяпти. Буни кимга кераклигини тахмин қилишгаям иккиланиб турибман: мумкин шаҳар ҳокимига, мумкин ҳақиқатан президент кўзига ёмон кўрингандир. Бундан хулоса - биринчи ёки иккинчи шахс томонидан оғзаки буйруқ берилган бўлиши мумкин. Чунки ҳокимиятдагилар “Реклама устунларини қулатишни президентнинг ўзи шахсан буйруқ берган!”, дейишяпти. Бунга ишонгим йўқ - наҳот президент шу майда-чуйдалар билан шуғулланиб ўтирса?!, - деди рекламачи йигит.\nБаннерлар бир кун давомида ҳокимият буйруғи билан олиб ташланди.\nОзодлик суҳбатлашган акция ташаббусчилари ўз талабларини қуйидагича ифода қилишди:\n- Биз ҳукуматдан ҳокимиятлар реклама соҳасидаги тадбиркорларни йиғиб, расмий тарзда “У ёки бу баннерларни олиб ташлашга мана шунча муддат, сабаби - мана шунақа!” тушунтириш беришларини хоҳлаймиз.\n- Бузилган баннерлар ўрнига жой эгаларига ўзларига қонунга мувофиқ ўз пулимизга LED-экранлар ўрнатишга рухсат беришсин.\n- Ҳокимият саволларимизга жавоб берсин ва биз билан доимо алоқада бўлсин.\n- Барча масалалар ҳуқуқ доирасида ҳал этилишини талаб қиламиз.\nТошкент йўлларидан реклама баннерлари 8 апрелдан бери олиб ташланмоқда\nМирзо Улуғбек тумани ҳокимлиги вакили Озодлик сўровига бу масалада изоҳ бермасликлари, Яккасарой туман ҳокимлиги эса баннерлар масаласида ҳеч қандай маълумотга эга эмасликларини айтишди.\nТадбиркорларнинг айтишича, муаммога бизнес-омбудсман Дилмурод Қосимов ўз этиборини қаратган ва у Ўзбекистон пойтахтида 50 фоизга реклама баннерлари етишмовчилиги мавжудлигини гапирган.\nДилмурод Қосимов мазкур муаммо устида бизнес вакиллари, Монополияга қарши қўмита ва бошқа жамоатчилик ташкилотлари билан музокаралар олиб борилаётганини билдирган.\nОзодлик Тошкент шаҳар кўчаларида ўрнатилган юзлаб реклама баннери шу йилнинг 8-дан 9га ўтар кечаси олиб ташлангани тўғрисида хабар қилганди.


Инсанның бахты, камалы, жәмийетте қандай дәрежеге ийе болыўы ҳәр тәреплеме шаңараққа, ондағы руўхый орталық турақлылығына байланыслы. Бирақ жүз берип атырған шаңараққа тийисли ажырасыўлар себепли әке меҳринен бий несип ержетип атырған перзентлер де, тилекке қарсы, көбейип бармақта.\nШаңарақтағы ажырасыўдан, әўеле, ҳаял, жас өспирим бала жәбир шекпекте. Айырым жағдайларда шаңарақтағы ҳәр қыйлы келиспеўшиликлер себепли жас шаңарақ бузылып, нәрестелердиң материаллық тәмийнаты, сана-сезими, тәрбиясы, тәғдири, келешеги сораў астында қалып атыр.\nАжырасыўлардың алдын алыў, шаңарақты беккемлеўге шақырыўда жуўапкер болған адамлардың шаръий некениң нызамсыз болыўына себепши болыўы және де ашынарлы жағдай. Шаръий некени белгиленген тәртиплерге қарсы түрде рәсмий болмаған шахс тәрепинен оқылыўы болса усы некениң нызамсыз болыўына алып келеди.\nБул сыяқлы унамсыз жағдайларға жол қоймаў ушын Өзбекстан мусулманлары басқармасы тәрепинен жумыслар алып барылмақта. Алып барылып атырған әмелий ҳәм үгит-нәсият жумысларына қарамай, нызамсыз неке оқыўлар ушырасып турыпты.\nҲәзирги күнде орынларда, әсиресе, шет аймақларда адамлар арасында «молла» ямаса «домла» деп танылған базы биреўлер мине сондай ислерге қол урып атырғанларды бақлап атыр. Мәселени тереңирек үйренип, анализ қылсақ, бул ислер жүдә қәте екенин билемиз.\nШала саўат, яғный диний ҳәм дүньялық илимлерди ийелемеген, тийисли ҳүжжет – гүўалығы жоқ, өзин-өзи «домла» деп атап, шаръий ҳүкимлерди билмеген, ҳәтте, әпиўайы шаръий мәселелерди де аңламайтуғын адам қандай етип, шаръий неке оқыў сыяқлы жуўапкерли жумысқа қол урыўы мүмкин.\nМине сондай расмий болмаған шахслар өз басымшалық пенен неке шәртлерине әмел етпей, сорап-сүристирмей, медициналық көрик жуўмағы ҳәм ПХАЖ бөлимлери гүўалығын алмаған, тағы ашынарлысы, неке жасына да толмаған жаслардың некелерин оқыўы ақыбетинде ҳәр қыйлы унамсыз жағдайлар жүз берип атыр.\nМысалы, ана ҳам бала саламатлығына салмақлы зыян жетпекте. Өзбекстан мусылманлары басқармасына шағым қылынып атырған шаңараққа тийисли мәселелер анализ етилсе, көпшилик жағдайда ПХАЖ бөлиминен дизимнен өтпеген шаңарақларда ажырасыў көплиги ҳәм бундай жағдайларда ҳаяллар өз ҳуқықларын қорғай алмай атырғанлығы белгили болып атыр. Нәтийжеде, шаңарақлар бузылып, балалар тири жетим болыў сыяқлы қолайсыз жағдайлар жүзеге келип атыр.\nҲәзирги күнде, шаръий неке оқыўға ылайық болмаған, рәсмий емес шахслар тәрепинен неке оқылыўы жоқарыдағы бир қанша мәселелерге себеп болып атырғаны ушын бундай шахсларға жуўапкершилик қолланылмақта. Егер нызамсыз неке оқыўға шара көрилмесе, жүдә көпшилик шаңарақлар бундай өз басымшалықтан зыян көриўи анық.\nШаръий неке шәртлерине ҳүкимет тәрепинен берилген Пуқаралық ҳалаты бойынша акт жазыў гүўалығы болыўы да зәрүрли шәртлерден бири деп тән алыў орынлы болып табылады. Рәсмий болмаған адамлардың усы гүўалықты сорамай неке оқыўы жас шаңарақлардың социаллық ҳуқықларын кемситиў болса, рәсмий имамлардың бундай гүўалықты сорап, кейин неке оқыўы жас шаңарақтың социаллық ҳуқықын қорғаў болып табылады.\nӨзбекстан мусылманлары басқармасының “Шаръий некеден өтиў әдеплери” ҳаққындағы пәтўасында неке мәресими үлкемизде әййемнен миллий ҳәм диний үрп-әдетлер тийкарында әмелге асырылып киятырғанлығы баянланған. Шаръий некеден өтиў ушын келин-күйеўлерден талап етилетуғын шәрт ҳәм әдеплер бар.\nҲанафий мазҳабындағы муқәддес дереклеринен «Дуррул мухтор» китабының «Неке паслы» нда былай делинеди: “Адамзатқа неке ҳәм иманнан басқа ҳәтте жәннетте де даўам ететуғын ибадат жоқ. Шаңарақ сондай саадатлы бир бағ, ол ҳәтте жәннетте де даўам етеди. Ҳәр қандай шәртнама белгили мүддеттен кейин күшин жоғалтады, бирақ бир-биринен разы болған өмир жолдаслардың биргеликтеги турмысы өлим менен де жуўмақланбайды”.\nСолай екен, елимизде шаңарақ мәмлекет ҳәм жәмийет қорғаўында. Сонлықтан, оны беккемлеў ҳәр бир пуқара, әсиресе, жуўапкер лаўазымда отырған шахслар жуўапкершилигиндеги ең зәрүрли ўазыйпа.\nӨзбекстан мусылманлары басқармасы Пәтиўа комиссиясы.


VII "Умут" кинофестивалида ўзбек кинофильмлари илиқ кутиб олинди » Ўзбекистон янгиликлари – Zamin.uz\n11 ноябрь 2019, 11:23\nҚирғизистонда ўтказилган ёш киноижодкорларнинг VII "Умут" кинофестивали якунига етди. Фестивалда ўзбекистонлик ёш кинорежиссёрлар Илҳом Ҳайдаров “Ўғри”, Ҳусниддин Бойматов “Дунёдаги энг гўзал сурат” номли қисқа метражли фильмлари билан иштирок этишди.\nФестивалда ўз фильмларини намойиш қилган ёш ижодкорлар бу иштирок улар учун ўзига хос тажриба майдони бўлганини, яъни замонавий кино қай йўналишда ҳаракатланаётгани, бошқа кино мактаблари қандай фильмлар яратаётганига гувоҳ бўлганини таъкидлашди, деб хабар берди "Ўзбеккино".\nФестивалда ҳакамлар ҳайъати аъзоси сифатида қатнашган киношунос, сценарист Элмира Ҳасанованинг маълум қилишича ўзбекистонлик ёш режиссёрлар Илҳом Ҳайдаров ҳамда Ҳусниддин Бойматовнинг фильмлари ҳакамлар ҳайъати ва иштирокчилар томонидан илиқ кутиб олинган. Э.Ҳасанова мазкур кинофорумда ўзбекистонлик иштирокчилар нафақат диплом ва совринларни, балки асосий "соврин" – орттирилган тажриба ва янги дўстлар билан танишиш, фикр алмашиш имкониятини қўлга киритишди.\nФестивалда Лондон киномактаби битирувчиси озарбайжонлик ёш ижодкор Ўрхан Оғазоданинг "Стуллар" номли қисқа метражли фильми "Энг яхши фильм" деб топилди.\nЭслатиб ўтамиз, ўтган йили ушбу кинофестивалда ёш кинорежиссёр Шокир Холиқов "Чой" фильми билан иштирок этиб, 2 та номинация бўйича мукофотни қўлга киритган эди.\nТеглар: кинофестивал фильм киноижодкор\nЯнгиликлар » Маданият » VII "Умут" кинофестивалида ўзбек кинофильмлари илиқ кутиб олинди


Катта йўлда... Булунғурдан картошка, Шерободдан анор, Чағалидан патир... олманг! » Ўзбекистон янгиликлари – Zamin.uz\nМансур Алимов: Бир марта «Фарҳод» бозорида гўшт олганимда “Элга хизмат” сотувчилари 3 кило гўшт ўрнига 2,3 беришибди. Тарозини харидорга кўринадиган жойини ўчириб қўйишибди, тортилган гўштни кўтариб кўрсам чўғи кам. Кейин нарироқдаги назорат тарозисига бориб ўлчадим, 700 грам кам чиқди, сўнг сотувчига қайтариб бервордим, пулимни чўз деб.\nЁнимда бир харидор олаётган экан, булардан олманг, 3 килодан 700 грам уришди мендан, ҳаром, гуноҳдан қўрқмас экан булар дедим...\nХулоса шуки, бирники мингга, мингники туманга деган гап бежиз айтилмаган. Баъзан халқимиз, айниқса қишлоқларда кундалик эҳтиёжлари чироқ, газ, сув каби инсон ҳаётини енгиллаштирадиган омиллардан ҳам мосува деб ўйлайман. Заҳматкаш, меҳнаткаш халқимизнинг қайси гуноҳлари учун бу жазо... Кейин бу саволларнинг ечимини топгандек бўламан.\nИжтимоий тармоқларда тунука идишга Тошкентнинг ҳавосини чет элликларга сотиш кашфиётини, ҳамюртларимиз кўмир брикетлари ўрнида кесакни сотиб олишгани ҳақидаги хабарлар ҳам анча муҳокамаларга сабаб бўлганди.\nНимага пул учун ана шундай «шум кашфиёт»ларни ўйлаб топаверамиз. Ахир, шундан ортиқ шармандали кашфиётлар, ўғирликлар бўлиши мумкинми? Бирники мингга, мингники туманга... яъни юзсиз, талончи ҳамюртларимизнинг қилаётган гуноҳлари бошқаларга ҳам урмоқда...\nЯнгиликлар » Жамият » Катта йўлда... Булунғурдан картошка, Шерободдан анор, Чағалидан патир... олманг!\n17:58 Юнусобод бозорига тушган харидор қирмизи картошка сирини фош этди


ЁШЛАР ҲОКИМ БИЛАН УЧРАШДИ\nЁшлар келажагимиз. Мамлакатимиздаги сиёсатнинг асоси ҳам айнан уларга бағишланган. Бу борада шаҳримизда ҳам ёшлар билан турли учрашувлар, уларнинг билим ва салоҳиятларини ошириш бўйича амалий ишлар олиб борилмоқда.\nJamshid NOSIROVJuly 07\nБатафсил ЁШЛАР ҲОКИМ БИЛАН УЧРАШДИ\nЎзбекистон Республикаси Президенти Шавкат Мирзиёев раислигида 30 июнь куни бўлиб ўтган видеоселектор йиғилиши ушбу масалалар муҳокамасига бағишланди.Ушбу устувор масалалар юзасидан ўтган 3 йилда 20 дан ортиқ қонун, фармон ва қарорлар қабул қилинди. Ислоҳотлар натижасида судлар томонидан илк маротаба 2 минг 273 нафар фуқарога нисбатан оқлов ҳукми чиқарилди.\nБатафсил ОДИЛ СУДЛОВНИ ТАЪМИНЛАШ ВА КОРРУПЦИЯГА ҚАРШИ КУРАШИШ\nВАЗИР ЎРИНБОСАРИ КАТТАҚЎРҒОНГА КЕЛДИ\nКаттақўрғон шаҳрида жами 23 та маданий мерос объектлари мавжуд бўлиб уларнинг кўпчилиги таъмирталаб аҳволга тушган. Каттақўрғон шаҳар ҳокими Г. Алимованинг таклифига биноан ушбу маданий мерос объектларни ҳолатини ўрганиш мақсадида Республика Маданият вазири ўринбосари К.Акилова бошчилигидаги маданий меросни ўрганиш бўйича экспертлар гуруҳи шаҳримизга келди.\nJamshid NOSIROVJuly 06\nБатафсил ВАЗИР ЎРИНБОСАРИ КАТТАҚЎРҒОНГА КЕЛДИ\nИЛМ ОЛИШ ФАЗИЛАТЛАРИ\nИслом дини инсонларни илм олишга тарғиб қилувчи илм-маърифат динидир. Аллоҳ таоло илмни қиёматгача бандалар учун маърифатга эришиш, хақиқатни топиш, икки дунё саодатига эришиш воситаси қилди. Илмсизлик эса инсонларни жоҳилликка, тубанликка, ҳалокатга олиб боришини билдиради. Ислом дини илм олишга тарғиб қилиш билан катта ажр, мукофот ва юксак даражалар ваъда қилган. Аллоҳ таоло Қуръони каримда:\nБатафсил ИЛМ ОЛИШ ФАЗИЛАТЛАРИ\nКаттақўрғон шаҳар 1-сектор штабида кичик бизнесни ривожлантириш орқали камбағалликни қисқартириш тадбирлари доирасида шаҳар ҳокимлиги ва ҳомийлар томонидан 5 нафар фуқарога электр тўлқинли печ ва тикув машинаси олиб берилди.Мазкур оилалар “Навбаҳор” ва “Дамариқ” маҳаллаларида истиқомат қилишади. Улар ушбу кўмак туфайли маълум вақт ўтиб, кам таъминланганлар рўйхатидан чиқиб ўз-ўзини таъминлайдиган оилаларга айланиши керак.\nАхборот хизматиJuly 06\nБарча йирик тижорат юридик шахслар, уларнинг алохида бўлинмалари диққатига!


Қуёш нурининг инсон учун фойда ва зарарлари » Ўзбекистон янгиликлари – Zamin.uz\n04 февраль 2019, 12:53\nҚуёшдан келадиган нур Ерга етиб келганда, катта қисми атмосфера қобиғида тутилиб, қолган қисми Ер сиртига етиб келади. Бу нурларни “оқ нурлар” деб юритилади. Ушбу нурлар призма орқали кузатилганда етти хил рангга ажралиши, бундан ташқари, ультрабинафша, инфрақизил нур ҳам борлиги маълум.\n- Даволаниш мақсадида қуёш нури остида бўлиш “Қуёш ваннаси”, деб аталади. Қуёш ваннаси учун энг қулай вақт — тонгги соат 6 дан 11 гача ва кечки 16 дан то қуёш ботгунча. Бунда тонгги қуёш организмни тетиклаштирса, кечки пайт тинчлантиради. Шунингдек, ушбу вақтда ультрабинафша нурлар баданга тик тушмайди ва терига чуқур кириб бормайди. Бу эса терида куйиш ва турли тери касалликлари пайдо бўлишининг олдини олади. Кун ярмида Қуёш нурлари жадал ҳаракатланади ва организм учун зарарли саналади.\n“Қуёш билан ва унинг зиёси билан қасам” (Шамс сураси, 1-оят).\nЯнгиликлар » Ҳаёт тарзи » Қуёш нурининг инсон учун фойда ва зарарлари\n22:32 Астрономлар кучли магнит бўрони ҳақида огоҳлантирмоқда\n09:33 Америка олимлари Қуёшга жуда-жуда улкан челакдан сув қуйишмоқчи. Оқибати нима бўлади?..\n06:35 Олимлар охирги қуёш тутилиши қачон содир бўлишини айтдилар


01 июл 2022, Тошкент вақти: 09:30\nУкраина Бош прокуратураси собиқ президент Петро Порошенкога қарши яна тўрт жиноят ишини очди. Бу ҳақда 10 июль куни Порошенконинг адвокати Игор Голован маълум қилди.\nАдвокатнинг сўзларига кўра, терговлар тадбиркор Игор Коломойский илтимоси билан очилган. Коломойский Порошенкони «ПриватБанк» фаолиятига аралашишда айблаб келади.\nҲолован Порошенкога қўйилган айбловлар ортида сиёсий мотив борлигини таъкидлади.\nПорошенконинг узоқ йиллик рақиби Коломойский 2016 йилда марказий банк «ПриватБанк»ни ўз назоратига олиши ортидан банк бошқарувини қўлдан бой берган. Ўша пайтда Порошенко Украина президенти эди.\nКоломойский қарийб икки йил давомида хорижда яшаб, 2019 йилнинг апрелида Володимир Зеленский президент этиб сайланганидан кейин мамлакатга қайтди.\nЖорий президент Зеленскийнинг Коломойский билан яқин муносабатга эканлиги айтилади. Бунга қарамасдан, Зеленский ўзини олигархлардан узоқ, «халқ номзоди» ўлароқ кўрсатиб келади.\n1 июль куни Порошенко унга қарши 24 тергов иши очилганини айтиб, уларнинг барчаси ортида Зеленский турганини иддао қилди.


ЎЗБЕКИСТОН ТУМАНИ: – Фарғона ҳақиқати\nЭРТАНГИ КУН ИСТИҚБОЛИ УЧУН\nМамлакатимиз номи билан аталувчи\nЎзбекистон тумани қадимий қишлоқлари,\nтарихий обидалари, илм-фан намояндалари, спортчи ва ижодкорлари, меҳнаткаш ва самимий инсонлари, билимга чанқоқ навқирон ёшлари билан машҳур. Ҳаётбахш ислоҳотлар жараёнида туманда кенг кўламли қурилиш-бунёдкорлик ишлари амалга оширилиб, ижтимоий-иқтисодий ривожлантириш дастурлари доирасида барча соҳаларда эзгу ташаббуслар ҳаётга татбиқ этиляпти.\nЭЗГУ МАҚСАДЛАР МУШТАРАК\nПрезидентимизнинг2021 йил 4-5 февраль кунлари Фарғона вилоятига ташрифи чоғида Ўзбекистон туманида 33 та лойиҳа амалга оширилиши режалаштирилди:\nсаноат соҳасида қиймати 324 млрд. 850 млн. сўмлик 8 та лойиҳа;\nқишлоқ хўжалигида умумий қиймати 8 млрд. 719 млн. сўм бўлган 6 та лойиҳа;\nхизмат кўрсатиш тармоқларида 51 млрд. 60 млн. сўм бўлган 19 та лойиҳа рўёбга чиқарилиши натижасида 717 та янги иш ўринлари яратилади.\nШунингдек, 2021-2022 йилларда туманда саноатни ривожлантириш бўйича 10 та ўрта ва 2 та йирик инвестиция лойиҳаларини ишлаб чиқиш режалаштирилган бўлиб, ҳозирги кунда қиймати 345 млрд. сўм бўлган 10 та ўрта, 2 трлн. 406 млрд. сўмлик 5 та йирик инвестиция лойиҳалари тайёрланди. Бу лойиҳалар орқали 2249 та иш ўринлари яратиш кўзда тутилган.\nТАШАББУС – МАҲАЛЛАДОШЛАРДАН ЧИҚЯПТИ\nТуманда 75 та маҳалла фуқаролар йиғинлари бўлиб, ўтган йили 9 та маҳалла биноси жорий, 2 таси эса реконструкция ва капитал таъмирдан чиқарилди. 11 та маҳалла учун эса янги бинолар қуриб берилди. Бу йил айни соҳадаги ишлар кўлами янада кенгаймоқда. Ҳозирда 10 та маҳаллада янги бино қурилиши олиб борилмоқда.\n“Оқтепа” маҳалла фуқаролар йиғини биносига бугун кўпчилик ҳавас билан қарайди. Боиси ҳашар йўли билан кўркам ва янги маскан қад ростлади.\nМаҳалламизда уч мингдан зиёд аҳоли истиқомат қилади, — дейди фуқаролар йиғини раиси Мадаминжон Қаҳҳоров. — Эски бинода умуман шароит йўқ эди. Бугун барчаси ўзгарди, хоналарда фаолиятимиз учун зарур шароитлар яратилди.\nНаврўз байрами кунларида бевосита маҳалладошлар ташаббуси билан “Даҳана-Қақир” МФЙ учун ҳам янги бино фойдаланишга топширилди. Маҳалла раиси Асатулло Имомовнинг қайд этишича, масъуллар узоқ йиллар мобайнида ижарада фаолият кўрсатиб келган. Тадбиркор ва фермерлар ҳомийлигида 130 миллион сўм маблағ сарфланиб, замонавий шарт-шароитларга эга бино қуриб битказилди.\n50 МИНГ АҲОЛИ\nАйни пайтда туманда ичимлик сув таъминотини яхшилашга қаратилган йирик лойиҳа – “Ўқчи”дан “Каримобод” маҳаллла фуқаролар йиғини ҳудудига қадар 26 километр узунликда ичимлик суви тармоғини тортиш ишларига киришилди. Бу лойиҳа Молия вазирлиги ҳузуридаги Сув таъминоти ва канализация тизимларини ривожлантириш жамғармаси маблағлари ҳисобидан молиялаштирилмоқда.\nҚиймати 19 миллиард сўмни ташкил этувчи объектни қуриш ишлари “Обиҳаёт-Б” МЧЖ томонидан амалга ошириляпти. Лойиҳа доирасида 2 та тик сув қудуғи қазиш, қазилган қудуққа 2 та сув насоси ташлаш, сувни резервуарга ташлаб бериш учун 868 метр сув тармоғи тортиш, 2 та сув сақлагич (резервуар), 2 та трансформатор ўрнатиш каби ишлар бажариляпти.\nБугунги кунгача биринчи сув қудуғи қазиш ишлари деярли якунланиб, иккинчисини қазиш ишларига ҳозирлик кўриляпти. Резервуар ўрнини текислаш ишлари тўлиқ якунланган. 720 метр полиэтилен ва 160 метр темир қувурлар тортилиб, қурилиш-монтаж ишлари қизғин давом этмоқда.\n– Лойиҳани амалга ошириш орқали “Бўстон”, “Янгиҳаёт”, “Жонобод”, “Обод”, “Ойимча-Қақир”, “Даҳана-Қақир”, “Каримобод”, “Шўрсув” маҳалла фуқаролар йиғини ва Дўстларобод қишлоғидаги аҳоли хонадонлари ҳамда корхона, муассасаларни ичимлик суви таъминоти яхшиланишига эришилади, – дейди туман ҳокими Шерзоджон Юлдашев. – Ҳозирда ичимлик суви таъминоти оғир бўлган бошқа ҳудудлардаги муаммоларни ҳал этиш борасида ҳам аниқ чора-тадбирлар режаси ишлаб чиқилди.\nОИЛАВИЙ КОРХОНАНИНГ ҚЎЛИ ГУЛ ЧЕВАРЛАРИ\nТуманда икки мингдан ортиқ кичик бизнес субъектлари фао-лияти йўлга қўйилган. 2020 йили биргина оилавий тадбиркорликни ривожлантириш мақсадида Ўзбекистон туманида тижорат банклари томонидан 1302 та тадбиркорлик субъектлари ва тадбиркорлик фаолиятини бошлаш истагидаги фуқароларга 37 млрд. 321 млн. сўм имтиёзли кредит маблағлари ажратилди.\n“Бахтли тараққиёт инвест” оилавий корхонаси ташкил этилганига унчалик кўп бўлгани йўқ. Корхонанинг қўли гул чеварлари томонидан тикилаётган ўн турдан ортиқ болалар ва аёллар кийимлари ички бозорда харидоргир бўлиб улгурди. Яқиндан бошлаб корхона маҳсулотлари Россияга ҳам экспорт қилинмоқда.\n— Яратилган иш ўринлари сони 50 тага етиб, маҳалладаги бўш турган бинони ижарага олиб ишлаяпмиз, —\nдейди корхона раҳбари Фарида Мўминқулова. – Туман ҳокимлиги мутасаддилари фаолиятимиз билан яқиндан танишиб, “Кичик Тагоб” кичик саноат зонасидан икки гектар ер ажратиб берадиган бўлишди. Саноат зонасида замонавий лойиҳа асосида кўп қаватли бино қуришни режалаштирмоқдамиз.\nХалқимиз янги уй-жойли бўлган оилага нисбатан рамзий маънода “Ватанли бўлибди”, дея таъриф бериши бежиз эмас. Чунки ота-боболаримиз азалдан оилани муқаддас даргоҳ санайди. Дунёда муқобили йўқ оила институти миллий қадриятларимизни кўз қорачиғидек авайлаб-асровчи қутлуғ маскан сифатида эъзозланади.\nМамлакатимиз тараққиётининг бугунги янги босқичида юртимизда ҳар бир оиланинг ўз уйи – Ватан ичра мўъжаз ватани бўлишига жиддий эътибор қаратилаётгани эътиборга сазовордир.\n2021 йилнинг ўзида туманда 30 га яқин кўп қаватли уйлар қурилиши режалаштирилган. Айни пайтда туман маркази – Яйпандан тортиб, чекка-чекка қишлоқларда ҳам замонавий лойиҳалар асосида кўп қаватли уйлар бунёд этиляпти.\n— Корхонамиз томонидан “Яккатут” МФЙ ҳудудида жорий йилда 10 та кўп қаватли арзон уй-жойлар қурилмоқда, — дейди “ПФК Турон” МЧЖ раҳбари Улуғбек Жўраев. – Бугунги талаб ва эҳтиёждан келиб чиқиб, 20 та хонадондан иборат бўлган бир йўлакли уйлар қурилиши жадаллик билан олиб бориляпти. Шу кунларда беш қаватли уйларда сўнгги қурилиш-пардозлаш ишларига киришилади.\nТаъкидлаш ўринлики, корхонада тасарруфида бетон плиталар, пишиқ ғишт ишлаб чиқариш тармоғи йўлга қўйилган. Бу уй таннархини янада арзонлаштириш имконини беради. Корхона қурувчилари кейинги йили мазкур ҳудудда яна 6 та кўп қаватли уйлар қуришни режалаштирмоқдалар.\nСОҒЛОМ ҲАЁТ — СОҒЛОМ ЖАМИЯТ\nТуманда спортнинг енгил атлетика, кураш, каноэ ва байдаркада эшкак эшиш турлари жуда ҳам ривожланган. Ўзбекистон супер лигасида иштирок этаётган “Турон” профессионал футбол клуби ўз олдига улкан мақсадларни қўйган. Клубнинг ютуқлари туманда футболнинг жадал равишда оммалашишига хизмат қиляпти.\nҲозирги кунда туманнинг ҳар бир маҳалласи ҳудудида замонавий югуриш ва пиёдалар йўлаклари ташкил этиш, спорт тўгараклари фаолиятини яхшилаш борасида изчил саъй-ҳаракатлар олиб борилмоқда.\n— 8 та оилавий поликлиника ва 1 та қишлоқ врачлик пункти кесимида туманимизнинг 241 минг аҳолиси тўлиқ хатловдан ўтказилиб, соғлом турмуш тарзи, ёш тоифаси, саломатлик кўрсаткичлари бўйича тўрт гуруҳга ажратилди, — дейди туман тиббиёт бирлашмаси бош шифокори Ҳамдам Қурбонов. – Шу тариқа оилаларга жиддий эътибор қаратилиб, тиббиёт ходимлари ҳар бир гуруҳ билан алоҳида-алоҳида ишлаши учун қулай шароит яратилди.\nТумандаги 76-сонли оилавий поликлиника салкам 13 минг аҳолига хизмат кўрсатади. 5 та тез ёрдам бригадаси ташкил этилиб, 15 нафар патронаж ҳамширалари, умумий амалиёт ва оила шифокорлари замонавий планшетлар билан таъминланди.\nҚАДРДОН ҚИШЛОҚЛАР ҚИЁФАСИ\nКатта Тагоб гилослари билан машҳур, Беруний маҳалласида тадбиркорлик ривожланган, Қулибек қишлоғида қўли гул усталар кўпчиликни ташкил этади. Умуман олганда, туманда ҳар бир қишлоқнинг ўзига хос тарихи ва анъаналари бор.\nҚадимий қишлоқларда асрлар давомида халқимизнинг турмуш тарзи, қадрият ва анъаналарини намоён эьтиб келаётган тарихий зиёратгоҳ ва обидалар ҳам кўп. Нурсух ана шундай қишлоқлар сирасига киради.\n— Нурсухнинг ўзида бир неча зиёрат-гоҳлар мавжуд, — дейди Маънавият ва маърифат марказининг Ўзбекистон туман бўлими раҳбари Шоҳруҳ Собиров. – Хўжа Писта зиёратгоҳида ҳар йили Наврўз сайилларини ташкил этиш яхши анъанага айланган. Бу қишлоқни миришкор томорқачилари, боғбонлари, тадбиркорлари ва олимлари орқали ҳам яхши билишади.\nБугун туманнинг қайси ҳудудига борманг, барча жойда улкан ўзгариш ва янгиланишларнинг гувоҳи бўласиз. Улкан саноат корхоналари, кичик бизнес ва хусусий тадбиркорлик субъектлари, мевазор боғлар, замонавий иссиқхоналар, буларнинг барчаси туман аҳлининг бунёдкорлик ва яратувчанлик салоҳияти юксак эканлигидан далолат беради.\nҲУНАРЛИНИНГ ИШИ УНАРЛИДИР\nЎзбекистон педагогика коллежида мактабгача таълим, ёрдамчи тарбиячи, жисмоний тарбия йўриқчиси сингари йўналишларда 261 нафар ўқувчи ҳунар ўрганмоқда.\nЎқувчилар орасида мактабни энди тамомлаган қизлардан тортиб, неварали оила бекаларигача борлиги эътиборга лойиқ. Коллежда ишлаш тизими замонавий мезонлар асосида такомиллаштирилгани ҳунар ўрганиш иштиёқидаги хотин-қизларнинг қизиқишига сабаб бўлмоқда.\n— Иккита хона инновацион ғоялар асосида жиҳозланиб, ҳаётий тажрибалар асосида амалиёт хоналари ташкил этилди, — дейди коллеж директори Маҳфуза Қосимова. — Шу тариқа ўқувчиларимизга ҳунар ўрганиш жа-раёнида корхона-ташкилотларнинг буюртмалари асосида ишлаб, қўшимча даромад топиш имконияти ҳам яратил-япти. Махсус либослар, кийим-кечаклар тикиш, табиий матолардан болалар ўйинчоқлари тайёрлаш, ширинлик ва қандолат маҳсулотлари пишириш хизматлари шулар сирасига киради.\nХуллас, тумандаги эзгу саъй-ҳаракатлар, муштарак мақсад йўлидаги интилишларни кўриб, бугун юрт равнақ-ривожи йўлида сидқидилдан меҳнат қилиш истагидаги одамга барча шароитлар муҳайё эканлигини англаб олиш қийин эмас. Истиқлолнинг энг тотли неъмати шу, аслида.\nБахт ва тўкис ҳаётни кўз илғамас олис самолардан изламаслик керак. Бу орзуни рўёбга чиқариш ўз қўлимизда. Бундай бокира ва покиза туйғуларни йўқотганда эмас, борида қадрлаш, асраб-авайлашга нима етсин!\nРИШТОН КЎЧАЛАРИДАГИ ЭЛЕКТРОМОПЕДЛАР\nСУД ЖАЗОЛОВЧИ ОРГАН ЭМАС…


21 сентябр 2020, Тошкент вақти: 17:19\nРоссия Марказий банкига кўра, 2015 йили ўзбекистонлик жисмоний шахслар Россиядан $3,06 млрд пул жўнатган. Бу 2014 йилги кўрсаткичдан 46%, 2013 йилги кўрсаткичдан 54%га камдир.\nЖорий йилда ҳам Россиядан Ўзбекистонга пул жўнатмалари ҳажми қисқаришда давом этгани ва қисқариш икки баробарни ташкил қилиб, 378 миллион долларга тушгани хабар қилинди.\nЕвропа реконструкция ва ривожланиш банкининг прогноз қилишича, Ўзбекистонда иқтисодий ўсиш суръати 2016 йилда ўтган йилги 8 % дан 6,5%га тушади. Бунинг сабаби банкка кўра, Россиядан пул жўнатмалари ҳажми қисқариб кетганидир.


Хусусий тиббиёт муассасалари солиқлар ва мажбурий ажратмалар тўлашдан озод этилди - 04.04.2017, Sputnik Ўзбекистон\nАйни пайтгача хусусий тиббиёт муассасаларига 177 турдаги тиббий хизматларнинг атиги 50 тасига рухсат этилган бўлиб, қолганлари тақиқланган эди. Қарорга биноан... 04.04.2017, Sputnik Ўзбекистон\n10:28 04.04.2017 (янгиланди: 13:20 02.03.2018)\nАйни пайтгача хусусий тиббиёт муассасаларига 177 турдаги тиббий хизматларнинг атиги 50 тасига рухсат этилган бўлиб, қолганлари тақиқланган эди. Қарорга биноан энди уларга тиббий хизматларнинг деярли барча турларини кўрсатишга рухсат берилди\nТОШКЕНТ, 4 апр — Sputnik. Хусусий тиббиёт муассасаларига тиббий хизматларнинг деярли барча турларини кўрсатишга рухсат берилди. Бу ҳақда Ўзбекистон президентининг 1 апрелда қабул қилинган "Соғлиқни сақлаш соҳасида хусусий секторни янада ривожлантириш чора-тадбирлари тўғрисида"ги қарорида кўрсатиб ўтилди.\nҚарор шарҳида келтирилишича, айни пайтгача хусусий тиббиёт муассасаларига 177 турдаги тиббий хизматларнинг атиги 50 тасига рухсат этилган бўлиб, қолганлари тақиқланган эди. Мазкур қарорга биноан энди уларга тиббий хизматларнинг деярли барча турларини кўрсатишга рухсат берилди.\nМазкур қарор билан хусусий тиббиёт муассасалари 2022 йилнинг 1 январига қадар барча турдаги солиқлар ва мажбурий ажратмалар тўлашдан озод этилди.\nБўшаган маблағлар уларни замонавий тиббий асбоб-ускуналар билан жиҳозлаш, уларга сервис-техник хизмат кўрсатиш, тиббиёт мақсадлари учун эҳтиёт қисмлар, инвентар ва бошқа буюмлар харид қилиш, янги бино ва иншоотларни қуриш ва мавжудларини реконструкция қилишга мақсадли йўналтирилади.\n30 Март 2017, 12:26\nСолиқ имтиёзлари тақдим этилиши натижасида бўшайдиган маблағлар ҳисобидан Хусусий тиббиёт муассасаларининг аҳоли ижтимоий ҳимояга муҳтож қатламларига бепул тиббий хизмат кўрсатиш тартиби тўғрисидаги низомни ишлаб чиқиш ва тасдиқлаш вазифаси топширилди.\nҚарорда 2017 йил 1 майдан бошлаб соғлиқни сақлаш соҳасида кичик корхоналар ходимларининг йиллик ўртача чекланган сонини 25 кишидан 100 кишигача кўпайтириш белгиланган.\nҚарорда тиббиётнинг хусусий соҳасига, айниқса, юқори малакали хорижий мутахассисларни жалб қилиш ва хорижий капитал иштирокида қўшма тиббиёт муассасалари ташкил этиш орқали илғор халқаро тажрибани жорий этишни кенгайтиришга доир чора-тадбирлар кўзда тутилган.\nМазкур қарорда хусусий тиббиёт муассасаларида ишлашга жалб этиладиган хорижлик шифокорлар ва замонавий тиббиёт асбоб-ускуналарига хизмат кўрсатадиган техник мутахассислар тузилган меҳнат шартномалари доирасида олинадиган даромадлар бўйича жисмоний шахслар даромад солиғи ҳамда ягона ижтимоий тўловлардан озод этилиши белгиланган.\nМаълумотларга кўра, сўнгги 6 йилда Ўзбекистонда хусусий тиббиёт муассасалари сони 2 баробар кўпайиб, 3,5 мингтага етди. Уларни юқори технологияли тиббиёт техникаси билан жиҳозлаш даражаси 3 баробар ошди.\nШу билан бирга, мамлакат раҳбари соғлиқни сақлаш соҳаси вакиллари билан учрашувларида соғлиқни сақлаш тизимида хусусий секторни ривожлантиришга ҳамон етарлича эътибор қаратилмаётганини таъкидлаганди.


«МОВИЙ ШАҲАР» САМАРҚАНДГА САЁҲАТ - Ўзбекистон овози газетаси\n«МОВИЙ ШАҲАР» САМАРҚАНДГА САЁҲАТ\n«Шарқ тароналари» IX мусиқа фестивали иштирокчиси, испаниялик машҳур хонанда Ана Алкаиде Самарқандни ана шундай таърифлаган\nФестиваль якунланган бўлса-да, унинг таассуротлари, ҳаяжони ҳали-ҳануз босилгани йўқ. Буни иштирокчиларнинг дил сўзларидан ҳам билса бўлади. Гарчи фестивалда совриндор бўлмаса-да, Ана Алкаиде Европа мусиқасининг моҳир ижрочиси сифатида томошабинлар кўнглидан жой олди. Хонанда ватанига қайтгач, юртимиз, Самарқанд ва «Шарқ тароналари» халқаро мусиқа фестивали ҳақидаги фикрларини ўз сайтида эълон қилди.\n— Мадрид орқали Ўзбекистон пойтахти — Тошкент шаҳрига учдик, — дейди испаниялик хонанда. — У ерда бир қанча вақт бўлганимиздан кейин «Шарқ тароналари» Халқаро мусиқа фестивали ўтказиладиган Самарқандга бордик. Бизнинг Осиёдаги саргузаштларимиз шу тариқа бошланди.\n«Шарқ тароналари» дунё халқларининг қадимий қўшиқ ва мусиқаларини, урф-одат ва анъаналарини, асрлар давомида шаклланган маданиятини сақлаб қолишга, намойиш этишга, бир-бирига янада яқинлаштиришга, халқлар ўртасидаги дўстлик, ҳамжиҳатлик туйғуларини уйғотишга хизмат қилиб келмоқда.\n«Шарқ гавҳари» номи билан улуғланадиган Самарқанд дунёдаги энг чиройли тарихий шаҳарлардан бири эканлигини эшитгандим. Ўзбекистонда бўлганлар мени у ерда мўъжизалар кутаётганини айтишганди. Фестивалда қатнашиш учун таклифномани қўлимга олган онимданоқ сабрсизлик билан Ўзбекистон сафарини кутдим!\n«Шарқ тароналари» фестивали мусиқа садолари остида бутун дунёга эзгулик, тинчлик, ўзаро аҳилликни тараннум этмоқда. Биз бутунлай бошқа оламда бўлдик. Ўзбекистонда ўзимизни синаш ва тажриба орттириш имконияти пайдо бўлди. Гоҳида юксакликларни забт этиш учун баландроқни кўзлашга тўғри келади.\nМен Ўзбекистонга, Самарқандга, «Шарқ тароналари» фестивалига боришни орзу қилардим. У ердан жуда катта ғоялар ва жўшқин илҳом билан қайтдим.\nМенга фестивалнинг таклифномаси ва Мадрид — Тошкент — Мадрид йўналиши бўйича учадиган самолёт авиачиптасини беришди. Бари худди тушга ўхшарди. Самарқанд — мовий шаҳар. У ердаги қадимий обидалар сизни сеҳрлаб қўяди. Самарқанд — китобларда таърифланган орзулар шаҳри. Менинг юрагим ҳали ҳам Самарқандда, ортга қайтгани йўқ.\nБиз дунёнинг энг нуфузли фестиваллари қаторига кирадиган «Шарқ тароналари»да элликдан ортиқ давлатдан келган санъаткорлар ичида Испания номидан чиқиш қилдик. Бу воқеа дунёнинг энг гўзал манзили бўлган Самарқанддаги Регистон майдонида юз бергани — менинг бахтим. Фестивалда иштирок этган барча санъаткорларнинг бахти. Тадбир бизга жуда ҳам маъқул бўлди. Фестиваль давомида дунёнинг турли давлатларидан келган санъаткорлар билан танишдик, фикр алмашдик.\nСамарқандга саёҳат — худди тирик тарихни ўз кўзинг билан кўришдек гап. Сайр қиларкансиз, XV-XVI асрга бориб қолганингизни ўзингиз ҳам сезмай қоласиз. Такрорланмас воқеаларнинг гувоҳига айландик, ўз мусиқамизни тақдим этдик. Ўзбек халқи... Бундай кўнгли очиқ одамларни илгари кўрмагандим. Ажойиб санъатсевар инсонлар даврасида бўлдик, турли қўшиқларга рақсга тушдик, узундан-узоқ суҳбатлар қурдик. Ўзбекистон, Грузия, Мадагаскар, Озарбайжон, Эрон, Ҳиндистон, Бангладеш, Буюк Британия, Буркина-Фасо, Таиланд, Миср, Туркманистон, Австрия, Италия ва Франциядан келган санъаткорлар менда катта таассурот қолдирди.\nҲаётимиз давомида кўпинча атрофни кузатмаймиз. Дунё халқларининг маданияти, бугунги тараққиётидан бехабармиз. Марказий Осиёга қилган сафарим, Ўзбекистонда ўтказган вақтим давомида у ердаги аҳолининг турмуш тарзи билан ҳам яқиндан танишдим, Ўзбекистонни ўзим учун кашф этдим. Тинч-осойишта мамлакат. Шаҳарлари чиройли, тоза. Бу юртда тарих ва келажакнинг уйғунлигига гувоҳ бўлдим. Одамлар ўзлари истаганча эркин яшашмоқда. Испания билан Ўзбекистон ўртасида минглаб километр масофа бўлса-да, қандайдир яқинлик сездим.\nМендаги бу ҳиссиёт, Самарқанд соғинчидек ажойиб кечинмалар яна қачондир такрорланишини жуда-жуда истардим...


2. Танқидий таҳлил, қатъий тартиб-интизом ва шахсий жавобгарлик – ҳар бир раҳбар фаолиятининг кундалик қоидаси бўлиши керак\n3. ҒАЙРИОДДИЙ СМС ЁҲУД ЎЗИНГИЗНИ ТАНИЙСИЗМИ?\n4. Бокс, кино... Майк Тайсоннинг энди қўшиқ айтиши қолувди!\n5. Қозоғистонлик боксчи Зокир Сафиуллин: Муроджон Аҳмадалиев мендан қўрқсин!\n6. Наманганлик Шерали Мамажонов Бенавидезга қарши рингга!\n7. Ғойибназаров Расселлни эзғилаганини дунё кўрганди, аммо...\n8. Uzbek Tigers vs. China Dragons: 1:0 олдиндамиз, Мироншоҳдан ишончли ғалаба!!!\nҲозиргина Хитойдан олган хабаримизга кўра, 49 кг гача бўлган енгил вазнда бокчимиз Мироншоҳ Иброҳимов Uzbek Tigers жамоамизнинг China Dragonsга қарши учрашувининг дастлабки беллашувида Хуан Синга қарши рингга чиқиб ишончли ғалабага эришди.\n9. Бунча нохушлик бир келса, China Dragonsга ҳам енгиламиз. 3:2, Uzbek Tigers Хитойдан мағлуб қайтмоқда\nАввал Элнур Абдураимовга техник мағлубият ёзилди ва ҳисоб 2:1 кўринишини олди. Кейин яққол устунлик билан Чжао Минганни енгиб турган Улуғбек Ҳақбердиевнинг жароҳатидан қон тўхтамай, у тўртинчи раундда рингни тарк этишга мажбур бўлди.\n10. Боец из Кыргызстана поразил зрителей трюком из "Матрицы"\n11. АЗИЗБЕК 15 ЙИЛ ЮТҚАЗМАГАН РАҚИБИНИ "ЕР ТИШЛАТДИ"\n12. Бектемир-шоу кўрамиз: 2017 йилги бокс бўйича Осиё чемпионати Тошкентда ўтказилади!\n13. UZBEK TIGERS ТОШКЕНТДА 27 КУН ИЧИДА ҚАТОРАСИГА УЧ УЧРАШУВ ЎТКАЗАДИ!\n14. Менга тоғ чанғиси керакмас, Uzbek Tigers 18 февраль куни Қозоғистонга боради, шуни кўрсатинглар!\n15. UZBEK TIGERS ижтимоий тармоқда ўз саҳифасини очди! Қўшилинг!


Ёшлар даврасида – Сурхон тонги\nБош саҳифа / Жамият / Ёшлар даврасида\nИюл 27, 2017\tЖамият Изоҳ қолдириш 733 Кўрилди\nТермиз туманида ҳоким ва ёшлар учрашуви бўлиб ўтди. Вилоят ҳокими Эркинжон Турдимов билан кечган самимий учрашувда туман ёшларининг таклиф ва мулоҳазалари тингланиб, уларни ўйлантираётган саволлар ўз ечимини топди. Асосан тадбиркорлик билан шуғулланиш, қишлоқ инфратузилмасини шакллантиришга қаратилган масалалар мулоқот марказида бўлди.\nУчрашувда иштирок этган туман ҳокимлиги вакиллари ҳамда мутасадди раҳбарларга ёшларни иш билан таъминлаш, тадбиркорликни қўллаб-қувватлаш, таълим муассасаларини спорт жиҳозлари билан таъминлаш каби масалалар бўйича топшириқлар берилди. Ёшлар томонидан билдирилган айрим масалалар жойида ечимини топди.\n— Вилоятимиз ҳокими билан кечган суҳбатни ёшларимиз узоқ вақт эслаб юришса, ажаб эмас, — дейди Дилором Валиева. — “Остона — Гилам” оилавий кичик корхонасини ташкил этиб, тадбиркорлик фаолиятимни йўлга қўйдим. Корхонамизда иш кўламини янада кенгайтириш, янги иш ўринларини ташкил этиш, миллий қадриятларимиз бўлган гиламчилик анъаналарини замонавийлик уйғунлигидаги янги услубларини яратиш учун тижорат банкидан кредит маблағи олишда бир қатор муаммолар юзага келганди. Вилоят ҳокими масаланинг ечими борасида мутассаддиларга керакли кўрсатмалар берди.\nТадбир доирасида бўш иш ўринлари ярмаркаси ташкил этилиб, мутахассисликлари бўйича иш излаётган ёшларга тумандаги қатор ишлаб чиқариш корхоналари, идора ва муассасаларга йўлланмалар берилди.\n— Ёш авлод вакилларида фаол фуқаролик позициясини шакллантириш, мавжуд муаммоларини бартараф этиш, қизиқишларини ўрганиш, интилиш ва ташаббусларини қўллаб-қувватлаш мақсадида ташкил этилган ҳоким ва ёшлар учрашуви муҳим аҳамиятга эга бўлди, — дейди Зулфия номидаги давлат мукофоти совриндори Шаҳрибону Темирова.\nОлдинги Яна битта янги корхона\nКейинги Кенгаш раислари сайланди


Шарлотсвиллда Фуқаролик уруши вақтида жанубликлар (қулликнинг бекор қилинишига қарши чиққанлар) армиясига қўмондонлик қилган генерал Роберт Ли ҳайкалини олиб ташлаш таклифидан кейин миллатчилар ва уларга қарши чиқувчилар ўртасида бошланган қарама-қаршиликлар давом этмоқда.\nЭндиликда конфедерациянинг (қулликни қўллаб-қувватлаганлар) барча арбобларидан воз кечиш бўйича таклифлар билдирилмоқда. Хусусан, Америка асосчилари Жорж Вашингтон ва Томас Жефферсондан ҳам.\nОАВда Жорж Вашингтон (Американинг биринчи президенти, 1789-1797), Томас Жефферсон (1801-1809), Теодор Рузвельт (1901-1909) ва Авраам Линкольн (1861-1865) шарафига Кистоун шаҳри яқинидаги Рашмор тоғларида тошдан ўйиб ишланган ҳайкалларни йўқ қилиш бўйича таклифлар билдирилмоқда. Бу монумент АҚШ ташкил топганига 150 йил тўлиши муносабати билан ишланган. Бу президентлар АҚШ тарихидаги энг муҳим шахслар ҳисобланишади.\nCNN телеканали эфирида қора танли журналист Америка асосчилари бўлган президентлар ўз боболарини одам сифатида кўрмагани, уларнинг ҳайкалларини йўқ қилиш кераклигини айтади.\nVICE нашрида «Рашморни портлатайлик» сарлавҳаси билан мақола нашр қилинди.\n«Ҳа, Вашингтон ва Жефферсонда қуллар бўлган», дейилади мақолада.\nҚайд этиш керакки, Рашмор тоғидаги ҳайкаллардан бири Авраам Линьколн қулдорликка қарши курашган илк президент ҳисобланади, унда қуллар бўлмаган. Аммо у бошлаган шимол ва жануб ўртасидаги Фуқаролик уруши мамлакат тарихидаги энг ҳалокатлиси бўлган.\n1861 йил 12 апрелда бошланган фуқаролар уруши мамлакатда мисли кўрилмаган қурбонлар сонининг ортиб бориши, иқтисодий тушкунлик, ирқчилик ва миллатчилик кўринишидаги зиддиятларни тугатиш билан якунланди. Уилльям Фокс ва Томас Леонард Ливермор ўтказган тадқиқотлардан аён бўладики, мазкур урушда қарийб 620,000 киши вафот этган. 1889 йилда аниқланган бу рақамлар ҳозирги пайтгача фуқаролар урушида ҳалок бўлган энг катта рақам сифатида эътироф этилади.\nШимол ва жануб штатларининг тўқнашувига, асосан, янги ташкил этилаётган ҳудудларда қулдорлик тизимини бекор қилиш масаласи сабаб бўлган, дея келтирилади. Аслида шимолий ҳудудларда қора танлиларнинг ҳуқуқлари қисман тикланган бўлиб, жанубда қулдорлик ҳамон барқарор эди. Пахта плантациялари, йирик ферма хўжалигида хизмат қилувчи қора танли арзон ишчи кучи қулдорлик тизимини йўқолиб кетмаслигининг асосий омили бўлган. Шундан кейин, штатлар эркинлик ва фуқаролик жамияти учун қўлига қурол олди. Фуқаролар урушининг якунида, 1865 йилнинг 9 апрель кунида жануб армияси қўмондонларининг сўнггиси, генерал Роберт Ли жанг майдонида енгилди. Шунинг билан Америка конфедератив штатлари ўз умрини яшаб ўтди.\nАйнан ўша қўмондон Роберт Лининг ҳайкали ирқчилик энг авж олган Виржиниянинг Шарлотсвилл шаҳрида ўрнатилган.\n8 июль куни ҳайкалда қизил бўёқлар билан битилган «Қоралар масаласи муҳим» ёзуви пайдо бўлди.\nКейинчалик мактаб ўқувчиси ҳайкални Шарлотсвиллдан олиб ташлаш тўғрисидаги петиция бошлаши зиддият кўламини кенгайтирди.\nБундан аввалроқ АҚШда қулликни кучда қолдирган судья ҳайкалини бузиб ташлаш таклифи билдирилганди.


ИЧКИ ИШЛАР ХОДИМЛАРИ КАСАБА УЮШМАСИГА АЪЗО БЎЛИШДИ – Сирдарё вилояти касаба уюшмалари ташкилотлари бирлашмаси Кенгаши\nИЧКИ ИШЛАР ХОДИМЛАРИ КАСАБА УЮШМАСИГА АЪЗО БЎЛИШДИ\n30/01/2018 31/01/2018 sirdaryo 0 Comments\nСирдарё вилояти Ички ишлар ходимлари Бирлашган касаба уюшмаси қўмитасини ташкил этиш бўйича таъсис конференция иши бўлиб ўтди. Йиғилишда вилоят Ички ишлар ходимлари Бирлашган касаба уюшмаси қўмитасини ташкил этиш, унинг таркиби ва аъзоларини сайлаш, қўмита раисини сайлаш, бирлашган касаба уюшмаси тафтиш комиссияси таркиби, комиссия раисини сайлаш масалалари ҳамда бирлашган касаба уюшмаси қўмитасининг тармоқ касаба уюшмаси Гулистон шаҳар Кенгаши таркибига киритиш масалалари муҳокама қилиниб тасдиқланди.\n-Маълумки, шу кунга қадар ички ишлар тизимидаги эркин ёлланган ходимлар касаба уюшма аъзолари бўлиб, махсус унвонга эга ходимлар аъзо эмас эди, – дейди тармоқ касаба уюшмаси Республика Кенгашининг вилоят бўйича масъул ташкилотчиси Алишер Таджиев. – Дастлаб тизимнинг бошқармалари, туман, шаҳарлар бўлимларида 20 та бошланғич ташкилотлар тузилди. Бугунги конференсия иши якунида уларнинг барчаси бирлаштирилган қўмита тузилишига эришилди.\n-Бирлашган қўмита аъзолигига 11 нафар аъзолар, шунингдек, Ички ишлар ходимлари Бирлашган касаба уюшмаси қўмитаси раиси этиб Зохид Рамзуллаев сайланди,- дейди тармоқ касаба уюшмаси Гулистон шаҳар Кенгаши раиси Ғулом Жумабеков. – Кенгашимиз таркибига бугун қарийб 3000 нафар янги аъзолар қабул қилинди.\n– Ҳар йили болаларни соғломлаштириш учун оромгоҳларга жўнатамиз. Вилоят йўл ҳаракати хавфсизлиги бошқармаси ходимлари болалар транспортини кузатиб қўйишади. Уларнинг фарзандлари учун оромгоҳ йўлланмаси бераолмаганмиз, – дейди Қ.Эшназаров. – Бугундан бошлаб ҳар қандай йўлланма олишда муаммо бўлмайди. Чунки сиз касаба уюшмаси аъзолари бўлдингиз. Ўзингиз, ҳатто оила яъзоларингиз учун ҳам республикамиз ҳудудидаги 16 та дам олиш сиҳатгоҳлари учун йўлланма олиш имконияти пайдо бўлди. Қолаверса, меҳнат соҳасидаги ижтимоий, иқтисодий ва ҳуқуқий масалаларни муҳокама қилиш, юридик клиника фаолиятидан доимий равишда бепул фойдаланиш имкониятларига эга бўлдингиз.\nКонференция ишида вилоят Ички ишлар бошқармаси бошлиғининг ўринбосари подполковник Илҳомжон Ахмедов, Ўзбекистон давлат муассасалари ва жамоат хизмати ходимлари касаба уюшмаси Республика Кенгаши раиси ўринбосари Абдуҳамид Юлдашев, вилоят касаба уюшмалари ташкилотлари бирлашмаси раиси ўринбосари Қаршибой Эшназаров, тармоқнинг вилоят бўйича масъул ташкилотчиси Алишер Таджиевлар иштирок этишди.\n← БИР УМРГА ЁДДА\n“СОҒЛОМ ОИЛА” СПОРТ МУСОБАҚАЛАРИГА СТАРТ БЕРИЛДИ →\n06/12/2016 sirdaryo ВАТАН ФИДОЙИЛАРНИ УНУТМАЙДИda fikr bildirishni o'chirish


Осиё Кубоги. Япония Вьетнамни пенальтидан урилган гол эвазига мағлуб этди\nОсиё Кубоги чорак финали доирасидаги илк ўйин якунига етди. Дубай шаҳридаги «Al Maktoum Stadium»да ўз тарихида илк маротаба саралашдан ўтиб, Осиё Кубоги финал босқичига чиққан Вьетнам турнирнинг энг кўп карра чемпиони Японияга қарши майдонга чиқди.\nБиринчи бўлимнинг дастлабки дақиқаларидаёқ Вьетнам тасодиф туфайли чорак финалга етиб келмаганини исботлади: ўйин кутилмаганда японларнинг эмас, вьетнамликларнинг ташаббусга эга бўлиши билан бошланди. Жамоа кучли рақибга қарши очиқ ўйин ва кескин футбол таклиф эта олди, қарши ҳужумларидаги ўткирлик бутун тайм давомида Япония мухлисларини хавотирда ушлаб турди. Биринчи гол, гарчи ўйиндан ташқари ҳолат туфайли инобатга олинмаган бўлса-да, айнан Вьетнам томонидан киритилди. Бўлим ўрталарида Япониянинг ҳам бир голи бекор қилинди: бош ҳакам VAR`га мурожаат қилиб, бурчак зарбадан сўнг Мая Йошида тўпни қўли билан ўйнаган, деб топди.\nУмуман, дастлабки 45 дақиқаликда гарчи Япония 70 фоизлик тўп назоратига эришган бўлса-да, бу билан рақибдан устунликка эриша олгани йўқ: зарбалар бўйича ҳисоб 6:4, аниқ зарбалар бўйича 3:2 – ҳар иккала кўрсаткич ҳам Вьетнам фойдасига.\nИккинчи бўлим Япониянинг яққол устунлиги билан бошланди ва бу тез орада ҳисобда ҳам акс этди. 56-дақиқада Осиё Кубогидаги энг ёш футболчилардан бири – Рицу Доан Вьетнам жарима майдонига кириши билан йиқитилди. Ҳакам яна бир бор видеотакрорга мурожаат қилиб, қарорига ўзгартиш киритди ва пенальти белгилади. Шундай бўлса-да, такрорий лавҳада Тиэн Дунг Буи аввал тўпга зарба берганини, шундан кейингина рақиб ўйинчиси билан контакт бўлганини кўриш мумкин. 11 метрлик зарбани Доаннинг ўзи амалга оширди: Вьетнам дарвозабони тўп йўналишини аниқ топди, лекин қандайдир сантиметрлар унга етишмади – 20 ёшли ҳужумкор яримҳимоячи турнирдаги иккинчи голини урди.\nГарчи голдан кейин устунлик Япония томонига ўтган ва японлар кетма-кет хавфли ҳужумлар уюштира бошлаган бўлса-да, бўлим охирига қадар Вьетнамда ҳам гол уриш учун камида учта жуда қулай вазият бўлганини таъкидлаш керак. Шунга қарамай, ҳисоб ўзгармай қолди ва Япония кейинги босқичга йўл олди.\nШу тариқа, Вьетнам дебютдаги юришини мағрур тарзда тўхтатди. Эслатиб ўтамиз, жанубий кореялик Парк Ҳангсео қўл остидаги жамоа гуруҳ босқичидан учинчи ўрин эгаси сифатида, деярли тенг кўрсаткичларга эга Ливанни сариқ карточкаларининг камлиги эвазига ортда қолдириб, плей-оффга чиққан эди. Вьетнамликлар нимчорак финалда Иорданияни мусобақадан чиқариб юборишди: бугунги ўйин бўлиб ўтган стадионда кечган ўша баҳснинг асосий вақти 1:1 ҳисоби билан тугаган, пенальтилар сериясида омад Вьетнамга кулиб боққан эди.\nЯпония терма жамоаси ярим финалдаги рақибини Хитой-Эрон учрашувидан сўнг билиб олади. Бу ўйин Тошкент вақти билан соат 21:00да Абу-Дабида старт олади.\nОсиё Кубоги, чорак финал\nВЬЕТНАМ – ЯПОНИЯ – 0:1 (0:0)\nГол: Рицу Доан (57, пен.)


“Вазият мураккаблашиши мумкин”. Отабеков кучайтирилган карантин қачон эълон қилинишини айтди | Qalampir.uz\n“Вазият мураккаблашиши мумкин”. Отабеков кучайтирилган карантин қачон эълон қилинишини айтди\nЖамият\t15 Март 19:59 108146\nОхирги кунларда Ўзбекистонда коронавирус билан боғлиқ ҳолатлар қайд этилиши яна ортган. 14 март ҳолатига кўра, ушбу касалликни юқтирганлар сони 111 нафарга кўпайиб, 80 678 нафарни ташкил этмоқда. Беморларнинг 93 нафари Тошкент шаҳрида, 12 нафари Тошкент вилоятида, 4 нафари Андижон вилоятида, 1 нафари Бухоро вилоятида, яна 1 нафари Сурхондарё вилоятида аниқланган.\nШу ўринда бир савол туғилади: Ўзбекистонда яна кучайтирилган карантин чоралари жорий этиладими? Ижтимоий тармоқларда аллақачон турли маълумотлар тарқашни бошлади. Кучайтирилган карантин жорий этилиши билан боғлиқ саволларга Санитария-эпидемиологик осойишталик ва жамоат саломатлиги хизмати бошлиғининг ўринбосари Нурмат Отабеков QALAMPIR.UZ’да бўлиб ўтган Корона марафони жонли мулоқотида жавоб берди.\n“Биз бир нарсани ёдимиздан чиқармаслигимиз керак. Ҳали коронавирус Ўзбекистондан оёғини узиб олгани йўқ эди. Демак, Ўзбекистонда ҳали касаллик манбаи бор эди. Касаллик манбаи бўлгани, устига устак аҳолимиз орасида эҳтиёт чоралари кескин камайиб, юқиш йўллари очилгандан, ҳали юқтириб олиши мумкин бўлган аҳоли қатлами мавжуд бўлгандан кейин биз бемалолгарчиликка йўл қўйишга ҳаққимиз йўқ эди. Назаримда, ҳаддан ортиқ хотиржамликка берила бошладикки, секин-секин касаллик қўзғатувчиси ўзини намоён қила бошлади.\nСал кам уч ой касалланиш кўрсаткичи бир хил маромда турган, бир кунда 30-50 нафар беморлар аниқланган ҳолатни кузатдик. Бугун тонгдаги рақамларга эътибор қаратадиган бўлсак, охирги кунда қайд этилган ҳолатлар сони 111 тани ташкил этди. Кеча ва ундан олдинги кунларда беморлар 86-89 нафар эди. Бундан кўриниб турибдики, касаллик бор. Вазият мураккаблашиш эҳтимоли йўқ эмас. Лекин бу ҳали жуда кескин, жиддий карантин ва чеклов тадбирларига асос бўладиган рақамлар эмас. Негаки, агар биз карантин ва чеклов тадбирлари амал қилган муддатларни эслайдиган бўлсак, бир кунда 500-600, ҳатто, 900 нафаргача бемор қайд этилди. Агар шу нуқтайи назардан қарайдиган бўлсак, ҳозир жуда кескин хавотирланишга асос йўқ. Шу билан биргаликда, ҳаддан ортиқ хотиржам бўлишга ҳам асосни кўрмаяпман”, дейди Отабеков.\n22 Июнь 20:59 39565\n22 Июнь 18:26 29402\n22 Июнь 21:47 26440\n22 Июнь 21:16 25421\n23 Июнь 14:00 22596


Сурияда овоз берган Россияликлар сони эълон қилинди\nРоссия Марказий Свйлов Комиссияси (МСК) Сурияда овоз берган россияликлар сонини эълон қилди, ва бу Россия ҳарбийларининг бу мамлакатдаги сонини билиш имконини беради. Бу ҳақда РБК ёзган. Расмий маълумотлар давлат сири ҳисобланади.\nСурия ҳудудида битта сайлов участкаси Дамашқдаги элчихонада очилган. Бундан ташқари, овозларни тўплаш қутиси Россиянинг Хмеймимдаги ҳарбий базасига ҳам олиб борилган. Ҳаммаси бўлиб Сурия ҳудудида Давлат Думасига сайловда 4,5 мингдан ортиқ одам овоз берган. Булардан фақат 193 тасигина, МСКга кўра, Дамашқдаги элчихонада овоз беришган. Аввалроқ Россия Мудофа Вазирлиги Суриядаги Россия ҳарбийлари Давлат Думаси сайловида 100 фоиз овоз беришди, деб хабар қилган эди.\nРБК хабарига кўра, Россиялик овоз берувчиларнинг Суриядаги ҳозирги сони рекорд ҳисобланади. 2011 йилги Давлат Думаси сайлови ва 2012 йилги президент сайловида овоз берган россияликлар сони бундан тўрт баробар кам бўлган.\nРоссия Суриядаги ҳарбий амалиётларни 2015 йил сентябрда бошлаган. 2016 йил март ойида Россия ҳукумати Суриядаги ҳарбийларининг "асосий қисмини" олиб чиқиб кетишини расман эълон қилган эди. Шундан кейин у ерда Россиянинг чекланган контингенти қолди. Кремлга кўра, улар президент Башар Асад ҳарбий кучларига экстремистларга курашда ёрдам беряпти. Расмий хабарлага қараганда, Сурияда 20 минг россиялик ҳарбийлар халок бўлган.


44 та фермер режасини бажарди – Сурхон тонги\nБош саҳифа / Қишлоқ хўжалиги / 44 та фермер режасини бажарди\n44 та фермер режасини бажарди\nМай 29, 2019\tҚишлоқ хўжалиги Изоҳ қолдириш 763 Кўрилди\nВилоятимиз ғаллазорларида ўрим-йиғим тобора авж олаяпти. Мавжуд 357 та комбайндан унумли фойдаланаётган ғаллакорлар ҳар дақиқа фурсатни қадрли билиб, ҳосилни тезроқ йиғиштириб олиш чораларини кўришаяпти.\nАнгор, Жарқўрғон, Қизириқ туманлари деҳқонлари ўримни биринчи бўлиб бошлашган бўлса, Қумқўрғон тумани деҳқонлари эса кечадан ғаллазорларга комбайн туширишди.\nВилоят “Ғалла штаби”дан олинган маълумотга кўра, қисқа фурсатда 287 та фермер хўжалиги даласида ўрим бошланган, 44 та фермер хўжалигида эса ўрим якунланди. Яъни, 44 та фермер хўжалиги аъзолари ҳар гектар майдондан ўртача 35 центнердан дон йиғиштириб олиб, давлат шартномасини уддалашди. Ҳосил мўллиги учун доннинг бир қисми ғаллакорларнинг ўзларида қолдирилаяпти.\nКомбайнчилар ва ўрим-йиғим отряди аъзоларига дала бошида иссиқ овқат, чой ташкил қилинаётгани ва дам олиш учун қулай шароит яратилаётганлиги туфайли ўрим кун сайин қизимоқда. Бугунгача қарийб 5 минг гектар майдондаги ҳосил саранжомлаб олинди.\nОлдинги Имтиёз ва имконият\nКейинги Ерни боқсанг…\nGrant kimlarga nasib etdi?